O BNG presenta o libro “Invisibles” na campaña do Día Internacional das Mulleres - Novas - BNG de Santiago de Compostela - BNG - Bloque Nacionalista Galego\nSerá o xoves 1 de marzo ás 19:00 h. na libraría Lila de Lilith\nbngsantiago 28 Feb 2018 ás 14:02\nSantiago de Compostela, 28 de febreiro de 2018.- A escritora Montse Fajardo, especializada en literatura feminista, presentará o libro "Invisibles" acompañada da concelleira de Igualdade en Pontevedra, Carmen Fouces. O acto, enmarcado na programación do BNG polo Día Internacional das Mulleres, será o xoves 1 de marzo ás 19:00 h. na libraría Lila de Lilith (rúa Travesa, 7)\nMontse Fajardo fai parte do equipo redactor do programa “A memoria das mulleres” promovido polo Concello de Pontevedra. “Invisibles” está conformado por sete relatos do maltrato nun libro que recolle historias reais de mulleres que padeceron a lacra da violencia machista, contadas por elas mesmas ou pola súa xente, no caso das que foron asasinadas.\nCon anterioridade, Fajardo escribiu dous libros coa memoria histórica como fío: “Matriarcas, mulleres en pé de vida” (2012) protagonizado por mulleres da posguerra galega, que vai pola cuarta edición; e “Un cesto de mazás, memoria das vítimas do 36 e do tempo que veu” (2015), que recolle dezaseis historias de familias que sufriron a represión tras o golpe de Estado fascista, xa na segunda edición.\nO BNG organiza unha visita guiada por Henrique Alvarellos ao emprazamento do Banquete de Conxo


FENDETESTAS… » Escribir en grego no ordenador\nNovembro 30th, 2011 by Fendetestas\nHai moitas formas de escribir no ordenador co alfabeto grego e basta con que busquedes nesta páxina para o comprobar. Unha opción é a que vos propoño. Necesitades instalar no voso ordenador a fonte Sgreek. Podédela descargar aquí e gardala no escritorio, por exemplo.\nE ten paciencia… que ninguén naceu aprendido/a.\nOutra opción para usar o alfabeto no ordenador é a seguinte, sempre que teñas instalado windows XP ou posteriores. Pulsas en INICIO e escolles panel de control (no modo vista por categorías se é que non está), opcións rexionais, idioma, data e hora e aí configuración rexional e de idioma. Dentro deste apartado escolles idiomas e dentro de idiomas, detalles e dentro de detalles, agregar. Aparecerán dous apartados :\nb) distribución de teclado/IME escollendo grego politónico e o resto é aceptar. Engadiches fontes unicode ao teu ordenador e polo tanto recoñecerá os caracteres gregos. Debes reiniciar o ordenador para instalalo.\nPara cambiar dun idioma a outro podes premer ALT+MAIÚSCULA ou instalar na barra de ferramentas co botón dereito a barra de idioma e así ves que idioma estás a utilizar (mira as imaxes de abaixo). Cando queiras escribir en grego escolle, por exemplo, a fonte palatino lynotipe.


Carlos Cantero: "Temos unhas ganas incribles de xogar"\nCarlos Cantero: “Temos unha motivación e unhas ganas incribles de xogar”\nO Ensino enfrontarase ao Valencia no primeiro partido dos 'play-offs' polo título de campioas da LF Endesa\nO Durán Maquinaria Ensino de Cantero inicia esta semana o camiño polo título de campioas da Liga Feminina Endesa e o fará nun partido no que se respira a rivalidade. As lucenses recibirán ao Valencia Basket o xoves, 1 de marzo, ás 19:00 horas (Teledeporte).\nEste é un encontro moi esperado nas filas lucenses e o seu adestrador, Carlos Cantero, admite que “temos unha motivación e unhas ganas incribles de xogar o partido pero conscientes da dificultade”, xa que considera que as taronjas son o favorito do play-off.\nCarlos Cantero, admite: “temos unha motivación e unhas ganas incribles de xogar o partido pero conscientes da dificultade”\nCon 59 puntos á fin da primeira fase, o Valencia Basket quedou segundo sendo o equipo en mellor momento, cunha racha de 17 vitorias consecutivas. Pola súa banda, o Durán Maquinaria Ensino pasou ao play-off como sétimo clasificado, cun balance de 15 vitorias, e 15 derrotas e 45 puntos.\nComo vencer ao Valencia segundo Cantero\nO Durán Maquinaria Ensino coñece xa ao Valencia Basket de preto e ten fresco na memoria o encontro de volta da competición regular. Neste partido, as lucenses foron superiores na primeira metade, perdendo enerxía nunha segunda parte marcada, segundo o adestrador, pola arbitraxe. Con esta derrota aínda a flor de pel, a motivación é extra para a ida de cuartos.\nPorén, malia que o seu equipo foi superior nos primeiros 20 minutos da ida e a volta de liga, Carlos Cantero considera que aínda non lle ten collida a medida ás laranxas. O que si ten claro é que, para evitar que o Valencia Basket faga dano, será clave “evitar un ritmo alto de xogo e evitar que corran”.\nO adestrador do Durán Maquinaria Ensino considera que de cara a esta parte da copmetición deben mellorar “o tema de perdas de balón en ataque, e non deixalas correr cómodas en defensa”\nNon hai mellor forma de aprender que da experiencia, e en base a enfrontamentos anteriores, o técnico considera que deben mellorar “o tema de perdas de balón en ataque, e non deixalas correr cómodas en defensa”.\nNo relativo ao formato da competición, Carlos Cantero considera que “todo é favorable para o equipo favorito. Independentemente de que sexa ao mellor de dous ou tres partidos e con average sempre está feito para que ao final sexa o favorito o que pase. Aínda así está ben que o primeiro partido sexa na casa e poidamos competir ao máximo para ver que pasa no segundo”.\nA motivación como clave para o Ensino\nPara este encontro, o adestrador das galegas, Carlos Canterom terá a todas as xogadoras do equipo á súa disposición, xa que Merritt Hempe volverá previsiblemente ás pistas. Segundo declara o técnico, a xogadora contará xa con minutos neste partido, aínda que ten pendente retomar o contacto nos adestramentos. Malia estar entre algodóns, Carlos Cantero conta con ela “porque é un partido de play-off e porque queda moi pouco xa”.\nCarlos Cantero explica que se vai contar con Merritt Hempe: “porque é un partido de play-off e porque queda moi pouco xa”\nEn xeral, o plantel do Durán Maquinaria Ensino chega “canso, pero mentalmente ben, sabendo que nestes partidos o tema mental supera ao tema de pernas e lesións e con moitas ganas por xogalo”. Entre as súas xogadoras, do último partido ante o Quesos El Pastor destaca a Marta Blanco sobre a que se declara “consciente de que ela pode rendir así e moi contento da súa mellora ao longo da tempada”.\nPrecisamente neste último encontro fixeron algunhas probas “para ver como se axustaban elas de cara a plantexar cousas novas agora no play-off“, e admite que “seguramente volvamos a xogar con Bea Sánchez de 5″.\nEtiquetas baloncestobasketCarlos CanteroDurán Maquinaria EnsinoEnsinoLF EndesaLiga Femenina EndesaLiga Feminina EndesaLugoValencia Basket


o blog de xesús lópez: RETRINCOS POLÍTICOS [12.12.2007]\nAlgo así podían se-los fondos das rías de Vigo e Pontevedra. Dibuxo de Xesús López.\nRETRINCOS POLÍTICOS [12.12.2007],\n1. Prostitución dos políticos magdalenienses.-\nDe prostitución falaba hai uns días Ignacio Chamorro no ABC, en relación coa baixada de pantalós de Zapatero ante os vascos e as xentes do BNG, por teren apoiado á ministra Magdalena Álvarez, de cuia xestión non sae beneficiado, necesariamente, o noso país. E nese punto radica a prostitución: na contraprestación millonaria en euros obtida por Quintana, a cambio de non defender a Galicia. Os vascos aínda saíron mellorados, que van ter un banco nacional pensado parece que pra esa nova demarcación territorial de España que Zapatero pode estar matinando..\nO término "magdaleniense", en relación coa ministra, foi creación de Moralejo, pero parece axustado á situación de prostitución política denunciada por Ignacio Chamorro.\nQuintana, co seu "Galiza" a costas [xa parece o Z de ZP], xa veredes como, a imitación de Fraga, vai invertir cartos a mansalva, e ó mellor non lle chegan, na organización de romerías pra vellos e vellas, con vistas a fideliza-lo seu voto.\nPero esqueceron os seus deberes en Mugardos, en Pontevedra, ou en relación co Plan Sectorial de Prantas de Tecnoloxía Alimentaria, das piscifactorías. E o Plan de López Veiga non foi aínda abolido por estos demócratas de novo carimbo, que están a propoñeren un novo como modificación do que recibiron, que ó parecer lle queimaba as mans. Pero siguen emperrenchados por se cargaren non poucos espacios da Rede Natura.\n2.- Saneamento das rías.-\nA cuestión do saneamento das rías sigue estando máis nos discursos e declaraciós políticas que na realidade. Así, este pasado xoves, o conselleiro de Medio Ambiente da Xunta de Galicia visitou Bruselas. E dalí trouxo a noticia ou presentimento de que o expediente europeo en relación coa ría de Vigo seguramente sería deixado sen efecto, provisionalmente, como consecuencia das promesas de inversión da Xunta pra mellora-la situación da ría de Vigo.\nAcertou o conselleiro de Medio Ambiente. Europa tragou, ou fai como se tragase porque din que a solución á degradación producida na ría de Vigo vai ter un novo prazo, o 2011, e que non han deixar de controla-lo asunto.\nA cuestión de fondo é que nadie cree que se estean a faceren as cousas ben, como xa temos dito neste blog, e que a esperanza na nova depuradora de Coruxo, en emprazamento ilegal como a actual, non vai resolve-lo problema. Poderiamos decir, incluso, que si Europa asume o seu papel de controlador-sancionador, o caos co que se van encontrar no 2011 pode ser peor que o actual.\nEn relación coa ría de Pontevedra, mentres as areas noutrora ricas en ameixas e croques non recuperen aquela riqueza, seguiremos a contar mentiras: as mentiras de Lores e de Patxi Vázquez, apoiados por Carmen Gallego, porque a depuradora d´Os Praceres, aínda con fase terciaria, non deixaría de ser ilegal. E resulta necio, propio de políticos magdalenienses, decir que non se pode coller ameixa porque o areal ten calificación "C". ¿Por culpa de quén?. Dos que non fixeron os deberes. Nestas circunstancias, decir que o saneamento integral da ría de Pontevedra non vai estar listo ata dentro de máis dun decenio só se pode consentir se asumímo-lo papel de parvaxolos que nos teñen asignado.\nPublicado por xesús lópez fernández en 1:07\nEtiquetas: prostitución dos políticos magdalenienses, saneamento das rías.


Sexto e Quinto posto antes da Kontxa\nNovasSexto e Quinto posto antes da Kontxa\nCabo na XXX Bandeira Concello de Boiro\nNa última fin de semana antes da Kontxa a EuskoLabel Liga veu a Galicia, onde os nosos remeiros obtiveron un sexto e quinto posto.\nXIII Bandeira Concello de Ares\nA xornada do sábado tivo lugar na localidade coruñesa de Ares, cun intenso vento. A nosa embarcación saíu na boia catro da segunda quenda con Zierbena e Donostiarra, pola boia un e dúas respectivamente. Debido á baixa da Lekitarra por un positivo en COVID a boia tres quedou baleira. Nunha regata intensa, a Donostiarra fíxose coa cabeza desde o segundo longo, mentres que os nosos estiveron pelexando con Zierbena pola segunda posición. Esta loita decidiuse no último suspiro da regata, onde a nosa embarcación avantaxou aos de Bizkaia por menos de medio segundo, servindo isto para acadar o sexto posto da xeral.\nXXX Bandeira Concello de Boiro\nHoxe os nosos remeiros estiveron remando na casa. Con peirao baleiro de afección e cun gran número de embarcacións presenciando a regata desde o mar, a segunda quenda presentábase idéntica á da xornada anterior. Desta volta, Zierbena foi intratable desde o comezo da regata, poñéndose en clara cabeza desde o comezo. A nosa embarcación rematou en terceira posición na quenda cun tempo de 20:11,98, o que lle serviu para acadar o quinto posto ao quedar por diante de Orio e Bermeo, que remaron na quenda de honra.\nEste mércores a nosa embarcación feminina estará na Bahía da Kontxa intentando facerse cunha das prazas para remar a final de dita bandeira. Do mesmo xeito, o xoves a nosa embarcación masculina buscará a clasificación para disputar a chamada “olimpiada do Remo”.


A Rede Cultural da Deputación programa 1.408 espectáculos en todos os concellos da Coruña – O Barbanza\nA Rede Cultural da Deputación programa 1.408 espectáculos en todos os concellos da Coruña\nComeza unha nova edición da Rede Cultural da Deputación da Coruña e faino, de partida, programando un total de 1.408 espectáculos en todos os concellos da provincia. Trátase da programación que atinxe aos concellos e que hoxe publica o BOP, mais nas vindeiras semanas sumaráselle a programación relativa ás entidades sen ánimo de lucro – aquelas que teñen entre as súas finalidades a promoción da cultura- e que poden solicitar espectáculos ao abeiro do programa ‘Alicerce’.\nOs 1.408 espectáculos que programan os concellos neste 2022 e primeiro trimestre do 2023, correspóndense cunha achega total da Deputación da Coruña de 1.509.836,71€ que, en palabras do deputado de Cultura, Xurxo Couto “consolidan a Rede Cultural como un circuíto sólido, estable e comprometido coa cultura ao vivo no territorio”.\nPropostas escénicas, audiovisuais, música, danza, ou maxia conforman a oferta que a Rede Cultural da Deputación da Coruña programará nos concellos. Por modalidades, serán 198 películas do programa “Visións”; 174 actuacións da modalidade “Lingua a escena” destinada á promoción do galego a través da cultura; 112 do programa ‘Alicerce’ que se corresponde propostas de cultura non profesional e, o groso do programa, un total de 924 actuacións de artistas e compañías profesionais das que 522 son obras teatrais, 299 concertos musicais, 65 espectáculos de maxia e 38 de danza.\nConvén lembrar, que a Deputación asume un total do 75% do orzamento das actuacións da Rede Cultural en concellos de menos de 5.000 habitantes, un 60% nos que van até 20.000, un 50% dos que teñen de 10.000 a 20.000 habitantes, un 40% no seguinte tramo até 50.000 e finalmente un 30% é a achega da institución nas tres cidades que superan 50.000 habitantes. A este respecto, Xurxo Couto lembra que “a distribución das achegas busca promover que toda a cidadanía do territorio teña acceso a unha programación cultural de calidade, independentemente de se vive nun concello con menos ou máis poboación ou con menos ou máis recursos económicos”.\nOs catro programas que conforman o catálogo da Rede Cultural son “Escena ao vivo!”, para espectáculos profesionais de teatro, música, monicreques, maxia, danza e circo; “Visións”, para cinema e contidos audiovisuais; “Lingua a Escena!”, para espectáculos profesionais de música, teatro, danza, narración oral e monicreques con contidos específicos orientados á dinamización social da lingua galega; e “Alicerce”, para grupos de música, danza e teatro non profesionais.\nNo caso de “Alicerce”, ademais dos concellos, nesta edición tamén se abriu convocatoria para contratar propostas deste programa por parte de entidades sen ánimo de lucro da provincia que teñan entre as súas finalidades a promoción da cultura. Dependendo do volume de solicitudes, a achega provincial será neste caso de entre un 70% e un 50%.


En Marea alerta sobre a sospeitosa rapidez con que se esgotaron as subvencións para mellora de infraestruturas e equipamentos a Concellos da Xunta | Tercera Información\nO vicevoceiro de En Marea, Antón Sánchez, denuncia o que podería ser un novo exemplo da política clientelar tan característica do Partido Popular. As sospeitas xurden desta volta arredor da convocatoria de subvencións para creación ou mellora de infraestruturas e equipamentos nos Concellos realizada pola Consellería de Medio Ambiente e Ordenación do Territorio. Unha liña de axudas en réxime de concorrencia non competitiva de case tres millóns de euros, que tardou tan só doce minutos en esgotarse por completo.\nA alarma xorde ante o feito de que o total da partida orzamentaria incluída nesta liña de axudas bianual tardou en esgotarse tan só doce minutos. Un feito que fai temer que, facendo gala dun proceder que lle é habitual, o Partido Popular na Xunta de Galicia puidera ter filtrado información privilexiada a consistorios amigos.\nA convocatoria para a presentación de solicitudes abriuse ás 00:00 horas do día 5 de maio. E a última solicitude que puido ser concedida antes do esgotamento total do crédito tivo entrada no Rexistro Electrónico da Xunta de Galicia ás 00:12:18 horas. Antón Sánchez alerta da alarmante rapidez con que foron dispensados a totalidade dos fondos dispoñibles. E, en vista de feitos recentes, como a sentenza do Tribunal Superior de Xustiza de Galicia por trato de favor da Valedora do Pobo na adxudicación dunha praza á irmá do voceiro do Partido Popular no Parlamento; ou a que obrigou a anular as 69 prazas dun concurso interno da Deputación de Ourense; teme que poida tratarse dun novo caso do iso clientelar das institucións tan propio do PP.\nO crédito total desta liña de subvencións era de 4.381.543 euros, divididos en 2.882.373 euros para o ano 2018 e 1.499.170 para o ano 2019, e dispúñase unha axuda máxima por concello de 500.000 euros, IVE incluído.\nPara En Marea é evidente que existiu unha comunicación previa aos concellos amigos. Pois resulta a todas luces imposible preparar a ampla documentación esixida en tan só doce minutos.


Somos potencia, tamén deportiva\n09:04 do 10 de agosto de 2021\nChauvinismo é doenza muito invasiva e destrutora que renace nos últimos tempos de forma indisimulada. Nunca nós o practicamos. A ninguén obrigamos seren para sermos, apesar de sufrirmos as súas imposicións arrogantes e ameazantes, sen nen sequer direito a réplica ou debate, para nos privaren da nosa plenitude.\nPorén, mal pode ser cura profundar na submisión paralizante por medio da resignación e danzar como monifates ao ritmo do seu son desafiante, do seu esconxuro que visa nos transformar nunha caricatura dos seus desvaríos. As nosas forzas en fraquezas e as nosas oportunidades en ameazas. Nas súas ameazas. Seique no termo medio está a virtude. Mais, se callar, está nos matices, nos medios tons, nas mesturas. O que for. O que nos cumpre é, frente ao chauvinismo que inocula resignación, afirmación. Orgullo frente ás súas fobias. Asunción dos nosos problemas, mais tamén dos nosos poderes.\nPorque somos potencia. Vímolo estes días no campo deportivo, na figura dos e das nosas heroínas olímpicas, 6 medallas e 9 diplomas, fachendosas da súa fazaña e da súa orixe, a recoñeceren que os seus éxitos son tamén de todas e todos nós, do seu país, ou a se fotografaren envolvidos na nosa bandeira. 6+9 para un país que algúns din pequeno aínda que, polos vistos, non cualitativamente. A mostrar o noso poderío, con humildade mais tamén co orgullo das nosas proezas. Sen llo arrebolar a ninguén, embora tivésemos motivos para o facer, se nos compararmos, por exemplo, cos nosos viciños, a leste e a sul, e con outras moitas nacións do mundo.\nPoderío olímpico, que se repete amiúde noutras competicións, mesmo paralelas no tempo. Como o do noso Alex –"Marque foi rei na Torre"– a se facer coa camisola marela da Volta a Portugal, alá na cima da Serra da Estrela, "dono do sorriso mais conhecido e expressivo do pelotão". Coas vistas postas no podio final de Viseu, como xa conseguira en 2013 no país irmao, ou en 2018 na China. E apoiado por outro compatriota, Gustavo César Veloso quen, tras unha queda, abdicou do soño que xa realizara en 2014 e 2015, e a se entregar agora á vitoria do estradense. No entanto, ningún deles abdica da súa lingua, outra das nosas fortalezas e oportunidades e, sen seren lexendados nen dobrados nos medios audiovisuais lusos, fan do noso idioma unha ferramenta de comunicación total, tamén no ámbito internacional. Unha potencia. Nestes e en tantos outros ámbitos, materiais e inmateriais.\nA eclosión do talento\nOs sistemas agropecuarios: a súa xustificación


BNG | Periódico Barrios\nO comercio local debatirase no Concello\nPor redaccion el 29 agosto, 2019 Comentarios desactivados en O comercio local debatirase no Concello BNG, comercio, local, ourense, pleno\nO portavoz municipal do BNG no concello de Ourense, Luis Seara, anunciou que levará ao pleno do concello a “situación alarmante” do comercio local na cidade de Ourense. “No ano 2018 pecharon 270 comercios, a razón dun comercio cada dous días” sinalou o voceiro nacionalista. Mais esta situación agrávase no futuro segundo estudos recentes que […]\nO BNG apoiará a Celanova Decide con condicións\nPor redaccion el 9 junio, 2019 Comentarios desactivados en O BNG apoiará a Celanova Decide con condicións apoio, BNG, Celanova, investidura, portada, puga\nUnha representación do BNG de Celanova, con Leopoldo Rodríguez e Xulia Paz ao fronte, entrevistouse esta fin de semana con membros de Celanova Decide e o seu candidato á alcaldía, Antonio Puga, de quen obtiveron o compromiso de que, durante o próximo mandato, se dotará á vila dunha piscina cuberta e dunha casa da mocidade […]\nEntrevista aos candidatos do Carballño para as eleccións municipais\nPor redaccion el 23 mayo, 2019 Comentarios desactivados en Entrevista aos candidatos do Carballño para as eleccións municipais 26M, BNG, candidatos, Carballiño, Cs, CxG, ESCO, portada, PP, PSOE, son\n– Entrevista a Francisco Fumega – PSOE – Entrevista a Ricardo Perea – PP – Entrevista a Chema Ferreiro – BNG – Entrevista a Bernardo García – Alternativa Veciñal do Carballiño – Entrevista a Jorge González – Cs – Entrevista a Pachi Vázquez – EsCo – Entrevista a Ana Rosa Morgade – CxG No Carballiño […]\n“O BNG é un dos novos actores que se precisa”\nPor redaccion el 23 mayo, 2019 Comentarios desactivados en “O BNG é un dos novos actores que se precisa” 26M, BNG, candidato, eleccións, entrevista, luis, Seara\nLuis Seara regresa á primeira liña política para tentar que o Bloque Nacionalista Galego volva ter representación no consistorio ourensán. Como definiría a situación actual de Ourense? Luis Seara: “É unha situación límite. Estamos falando dun concello paralizado, con catro anos perdidos, polo tanto urxe cambiar esta situación. Necesita novos actores con novos proxectos e, […]\n“No Carballiño falta dirección política”\nPor redaccion el 18 mayo, 2019 Comentarios desactivados en “No Carballiño falta dirección política” 26M, BNG, Carballiño, Chema, eleccións, entrevista, Ferreiro\nChema Ferreiro é o candidato do BNG para estes comicios nos que non ve unha “maioría absoluta”. Como definiría a situación do Carballiño? Chema Ferreiro: “De parálise, este mandato foi dos peores. Os enfrentamentos entre o grupo de goberno e a posterior escisión condicionou negativamente os avances do concello”. Cal é o principal problema? C.F.: […]\n“A situación é de caos, desconfianza e abandono”\nPor redaccion el 16 mayo, 2019 Comentarios desactivados en “A situación é de caos, desconfianza e abandono” 26M, BNG, eleccións, entrevista, Ramiro, rodríguez, Xinzo\nComo definiría a situación actual de Xinzo? Ramiro Rodríguez: “A situación actual é de caos no goberno, desconfianza da veciñanza e abandono da vila e especialmente do rural. Levamos anos navegando sen rumbo, sen obxectivos, sen planificación e sen unha definición clara do que queremos para o noso pobo e o noso concello”. Cal é […]\nPor redaccion el 10 mayo, 2019 Comentarios desactivados en Pontón: «Imos entrar con forza no Concello de Ourense» 26M, BNG, eleccións, ourense\nA portavoz nacional, Ana Pontón, declarou desde Ourense que o BNG ten un modelo municipal que funciona en contraste coa política fracasada do PP que ten como exemplo paradigmático a cidade das Burgas,“paralizada pola incompetencia” do Goberno popular e no que a oposición tampouco estivo á altura. “Do 1 ao 25, ningún debería repetir”, sintetizou […]\nSeara: «Ourense é un lugar estratéxico e prioritario para o BNG»\nPor redaccion el 10 mayo, 2019 Comentarios desactivados en Seara: «Ourense é un lugar estratéxico e prioritario para o BNG» 26M, BNG, eleccións, ourense\nA Portavoz Nacional, Ana Pontón, e o candidato á alcaldía do BNG en Ourense, Luis Seara, estiveron nas inmediacións provisionais da praza de Abastos da cidade. “Imos a por todas, Ourense é un lugar estratéxico e prioritario para o BNG” sinalou o candidato. “Imos volver con forza á corporación e imos a ser determinantes para […]


Celebra o verán coa colección SOLBLEKT - IKEA\nActual: Colección SOLBLEKT\nSOLBLEKT Mochila 30€\nO verán consiste en moverse, en probar novas perspectivas e actividades. Coa mochila SOLBLEKT podes ampliar facilmente a túa casa de cidade. Lévaa ao parque, á praia, á terraza, ao balcón ou ao xardín.\nNovidade SOLBLEKT Randeeira 99€\nA colección SOLBLEKT de produtos pregables e vintage para nómades modernos que durará moitos veráns.\nAínda non estás preparado para ir á praia este 2020? Non hai problema. Unha cadeira de praia SOLBLEKT e xa terás o look perfecto.\nNovidade SOLBLEKT Esteira de praia 5€\nNon máis area pegada ao corpo. A esteira SOLBLEKT é tan fina e lixeira que sempre a podes levar contigo cando vaias tomar o sol.\nNovidade SOLBLEKT Toalla praia 14€\nO verán está cheo de sorpresas! Con divertidos mobles para terraza, parasoles e toallas, calquera cousa pode suceder.\nNovidade SOLBLEKT Raqueta&pelota xgo 12€\nXoga e descubre. As pas SOLBLEKT en cores retro e poéticos deseños farán que te coñezas máis a ti mesmo e aos teus amigos.\nNovidade SOLBLEKT Parasol 39€\nSe vai calor, ponte fresco con estilo. O parasol SOLBLEKT, de deseño vintage e tropical, fará que chames a atención.\nTodos os produtos da colección\nSOLBLEKT Mochila, 20 l 30€\nNovidade SOLBLEKT Parasol, 185 cm 39€\nNovidade SOLBLEKT Toalla praia, 100x180 cm 14€\nNovidade SOLBLEKT Tallo 25€\nSOLBLEKT Puf, 55 cm 50€\nNovidade SOLBLEKT Toldo protector 40€\nNovidade SOLBLEKT Cesta isotérmica 40€\nNovidade SOLBLEKT Manta pícnic, 170 cm 30€\nNovidade SOLBLEKT Puf 50€\nNovidade SOLBLEKT Bandexa 15€\nNovidade SOLBLEKT Toalla praia con bolsa, 100x180 cm 14€\nNovidade SOLBLEKT Hamaca 29€\nNovidade SOLBLEKT Cesta con asas 29€\nNovidade SOLBLEKT Xogo de bólas 29€\nNovidade SOLBLEKT Funda de coxín, 65x65 cm 8€\nVer todo o xardín, terraza e balcón\nCortinas con superpoderes


Revisión como estaba o 27 de agosto de 2018 ás 21:29\n60 bytes engadidos , hai 3 anos\nInicio revisión lingüística e engado ligazóns\nRevisión como estaba o 27 de xullo de 2018 ás 08:39 (editar)\nm (elimino a Categoría:Nados en Belarús; engado a Categoría:Nados na rexión de Mahilioŭ mediante HotCat)\nRevisión como estaba o 27 de agosto de 2018 ás 21:29 (editar) (desfacer)\n(Inicio revisión lingüística e engado ligazóns)\nNaceu no seo dunha familia de músicos. Recibiu as súas primeiras dotesleccións musicais a cargo do seu pai, músico profesional, en [[frauta]] e [[violín]] para entreter vodas e celebracións xudías. Aínda que non podía ler música, o seu talento era obvio e o seu vasto repertorio incluía non só música tradicional xudía, senón tamén melodías de [[Polonia]], [[Rusia]], [[Ucraína]], [[Francia]], [[Alemaña]], [[Lituania]], así como algunhas pezas clásicas. Nas súas interpretacións transmitía unha inspiración descoñecida profundamente melancólica e sentimental. Acompañado polo seu pai, comezou a facer xiras coas que gañaban unha sólida reputación en Rusia.\nNo apoxeo da súa xove carreira, encontrouse cunha devastadora traxedia. Foi golpeado pola tuberculose e viuse obrigado a abandonar a frauta, privándolleprivándoo do único sustento que tiña para vivir coa súa esposa e os tres fillos.\nEn [], dadas as súas grandes habilidades musicais, decide adicarsededicarse a outro instrumento, pouco coñecido no momento, o “Shtroy Fidl”: instrumento primitivo orixinario da [[China]] e a [[India]], que chegou a [[Occidente]] coa invasión bárbara dos [[Pobo tártaro|tártaros]] e [[cosacos]]. Consistía nunha serie de listóns de madeira de diferentes tamaños dispostos en pequenos e delgados manoullosmonllos de palla, golpeados con mazos. Gusikov mellorou o instrumento conseguindo unha amplitude de dúas [[Oitava|oitavas]] e media de escala cromática, non nona ordenorde tradicional de [[semitón]], senón dunha forma que facilitaba o seu rendemento. Gusikov é probable que coñeceracoñecese este instrumento escoitándollo ao mestre consumado Sankson Jakubowski, co cal posteriormente estudaría.\nEn 1834 realiza concertos en [[Kiev]], [[Moscova]] e [[Odessa]] interpretando unha mestura de música xudía tradicional, música polaca, cancións rusas, música ucraína, así como transcricións de música clásica. Gusikov impactou a audiencia co seu excepcional virtuosismo e musicalidade, acompañado dunha capacidade de facer dun instrumento tan aparentemente simple, algo tan marabilloso e sofisticado. No concerto de Odessa escoitouno o violinista polaco Karol Lipinski, que co apoio do poeta Lamartine, animaron a Gusikov a realizar unha xira de concertos por [[Europa Occidental|Europa Occidental.]]\nTraído desde "https://gl.wikipedia.org/wiki/Especial:MobileDiff/4872299"


As cores de Bri�n\nCampos, �rbores e flores, combinados coas edificac... [+]\nWarning: mysql_result() expects parameter 2 to be long, string given in /home2/infobrio/public_html/includes/fichas_relacionadas.inc.php on line 55\n24/04/2007 Os pequenos da Aula 3 exercen de xardineiros\n20/07/2006 InfoBri�n ach�gase � Tremo para entrevistar a Olga Ramos Gende\n20/04/2004 Lucio Juan �ngel Rar�s Garc�a. Florista de San Salvador de Bastavales\n05/03/2004 Elisa Redondo Abelenda\nA protecci�n medioambiental de Bri�n\nComercializa-la froita tradicional de Bri�n\nSemana da m�sica na escola infantil municipal\nO obradoiro de emprego 'Encontro verde' difunde a s�a labor entre os escolares de Bri�n\nTrinta veci�os colaboran co 'Esquio' apadri�ando unha �rbore\nApadri�a unha �rbore co Esquio no Pi�eiro\nO teatro amador tri�nfa en Ons\nOs fillos de Butades, unha mostra de debuxo na sala de exposici�ns de Bri�n\nBrionatura 2012 deu a co�ecer os ga�adores do IV Concurso de Fotograf�a\nA Sala de Exposici�ns de Bri�n acolle unha nova mostra\nVI Concurso de fotograf�a ambiental Brionatura\n�xito de asistencia � Ruta do Tambre\nBri�n, concello de grande riqueza natural\nGIS-T Idega\tSexan flores silvestres ou cultivadas, sexan �rbores centenarias ou rec�n plantadas, a vexetaci�n da vida e cor o lugar onde crece, enriquecendo a paisaxe e mantendo o valioso ecosistema do territorio. Tempo atr�s as especies vexetais aut�ctonas ench�an cada rinc�n dos concellos galegos, pero os intereses econ�micos e productivos, mesturados coas novas necesidades sociais, foron mudando o aspecto, facendo que moitas variedades naturais desapareceran, mentres que outras especies for�neas acabaron por implantarse.\nBri�n � un bo exemplo deste fen�meno de crecemento. A natureza fronte � progreso. O Concello, tanto a nivel gubernamental como particular dos propios veci�os, tenta compaxinar un innegable crecemento constructivo co equilibrio natural. A vista de paxaro, Bri�n a�nda � un municipio eminentemente verde. Parques, bosques e xard�ns privados colorean unha paisaxe a manter e coidar. InfoBri�n quixo adentrarse na natureza do concello para achegar �s seus usuarios e usuarias a riqueza vexetal e a beleza da flora brionesa.\nUnha vez a ras de chan intern�monos por campos e bosques, dispostos a descubrir t�dalas especies florais que a profusa vexetaci�n esconde a primeira vista. Como pingas de cor no medio do verde atopamos tantas variedades que ser�a dif�cil enumeralas nun s� artigo. As rosas silvestres, de variadas cores son as primeiras que chaman a nosa atenci�n; tam�n destaca o amarelo da xesta, planta con propiedades purgantes, diur�ticas e cardiot�nicas; a forma e cor morada dos croques non pasa desapercibida, pero mellor ser� que evitemos tocala, xa que � moi t�xica. A ruda, tan usada na menci�a popular da zona at�pase en grande n�mero, � igual que o sabugueiro, outra planta � que se lle atrib�en cualidades curativas, sendo recomendable para as inflamaci�ns e contra a tos. Tam�n o romeu, un excelente cicatrizante e estimulante, � sinxelo de localizar polos campos de Bri�n. As manzanillas e as margaridas, as verbenas ou as campanillas crecen por todas partes, embelecendo, a�nda m�is se cabe, a paisaxe natural.\nAcheg�ndonos �s �reas urbanizadas atopamos outro tipo de natureza. Esa natureza ordenada e premeditada, pero innegablemente fermosa, dos xard�ns particulares. Aqu� as plantas decorativas ocupan a maior parte do espazo. As chamativas hortensias son indiscutibles protagonistas destas zonas verdes. Tam�n os rosais, nas s�as m�is variadas versi�ns e cores, aportan a s�a cl�sica beleza e agradable perfume. Iris, fucsias, gardenias ou crisantemos son outras das especias florais escollidas polos veci�os e veci�as para dar un toque diferente �s seus xard�ns. Non faltan tampouco as plantas arom�ticas e culinarias. A lavanda, o romero, o ourego ou a menta, non s� decoran, sen�n que son de moita utilidade no �mbito dom�stico. Menci�n aparte merecen as plantas trepadoras, moi t�picas na zona de Bri�n, decorando fachadas e vallas. Buganvillas, hedras e glicinias escalan polos muros intregrando �s edificios na natureza.\nSe queres aprender m�is sobre flores, plantas e �rbores, podes visitar calquera das seguintes p�xinas web:


O Volei Galego e o Tour Universo Mujer, xuntos en Pontevedra o 6, 7 e 8 de marzo.\n31 Xaneiro, 2020 Competicións voleibol\nOs próximos 6, 7 e 8 de marzo celebrarase na cidade de Pontevedra o Tour Universo Mujer.\nEste programa, adicado ao desenvolvemento da muller e á súa evolución dentro da sociedade, ten como obxetivo levar a cabo iniciativas que contribúan á mellora da mesma a través dos valores do deporte feminino.\nGrazas á colaboración entre a FGVb e o CV Pontevedra, o Volei Galego estará presente na etapa galega deste Tour que promocionará a responsabilidade e o rol das deportistas femininas, así coma os seus logros, a través de diferentes accións.\nDª Patricia Valcarce, Presidenta do CV Pontevedra, e D. Jose Ramón Baña, Secretario da FGVb, asistiron a presentación celebrada este martes en Pontevedra e comentarón para a FGVb a importancia de participar na que será a 17ª edición do Tour Universo Mujer.\nPatricia Valcarce, Presidenta do CV Pontevedra:\n“Desde o Club Voleibol Pontevedra, estamos moi contentos de poder colaborar e participar na etapa do Tour Universo Muller con escala en Pontevedra como club feminino representante de Pontevedra, cidade que se implica e aposta polo deporte en xeral e en especial polas modalidades feminina, coa celebración de numerosas probas e competicións autonómicas, nacionais e internacionais.“\n“Como club local representante do voleibol, deporte cunha alta porcentaxe de licenzas femininas, e impulsado polo Programa Universo Muller de Iberdrola e do Consello Superior de Deportes, este evento é unha gran oportunidade de seguir promovendo o voleibol tanto a nivel local, e mesmo a nivel nacional, polo alcance desta actividade, xa non só desde o punto de vista deportivo, senón tamén como un potente instrumento de recoñecemento do papel da muller na sociedade e no deporte. Cremos que todos os que nos dedicamos a ensinar e formar deportistas nesta disciplina deportiva podemos colaborar neste aspecto grazas á mellora dos resultados deportivos a nivel nacional e internacional, ao motivante e atractivo que é a nivel formativo e amateur, así coma aos valores de traballo, esforzo, solidariedade e compañeirismo que implica o seu ensino.”\nDº Jose Ramón Baña, Secretario da FGVb:\n“O Universo Mujer é un evento no que a Federación Galega de Voleibol ten que estar plenamente comprometido. Con mais do 70% de licenzas femininas, temos que ser exemplo de apoio o deporte feminino, a súa visualización e a promoción do mesmo. Poder estar nun día como o de hoxe, onde institucións publicas e privadas colaboran en un evento multidisciplinar a promocionar non só a muller, senón o deporte, é case unha obriga para a nosa Federación. E acompañar o Club local, un histórico do voleibol galego como é CV Pontevedra e a súa Presidenta, Patricia Valcarce, todo unha honra para nós. Os días 6, 7 e 8 de marzo, Pontevedra será un referente e un exemplo a nivel nacional do deporte feminino, onde o Volei Galego estará presente.”\nPode consultar toda a información sobre o evento na seguinte ligazón.\nPrevious Previous post: Ourense firma un exitoso Campionato Galego de Voleibol Alevín e Benxamín\nNext Next post: O Arenal Emevé listo para a Copa do Rey


O Camiño da Raínha Santa: Patrimonio material e inmaterial do noso país – DavideManzaneda\nSolicitamos á Xunta que recoñeza oficialmente o camiño que atravesa as Terras de Celanova como camiño xacobeo e se lle aplique a sinalización apropiada\nO deputado ourensán, Davide Rodríguez, xunto coa deputada Ánxeles Cuña, rexistraron hoxe no Parlamento Galego unha PNL que recolle unha vella demanda de asociacións e concellos da zona. O camiño xacobeo entra en Galiza pola Portela do Home, na antiga Vía Nova e atravesa os concellos de: Lobios, Entrimo, Muíños, Bande, Lobeira, Celanova, Cartelle, A Merca, San Cibrao das Viñas e Barbadás.\nEn 2009 asociacións da comarca solicitáronlle á Xunta o recoñecemento oficial de camiño xacobeo para o “Camiño de San Rosendo” ou “Camiño da Raínha Santa”. En 2010, os alcaldes de todos os concellos afectados aprobaron por unanimidade que o camiño sexa recoñecido oficialmente como un ramal do Camiño Mozárabe e en consecuencia que lle se aplique sinalización propia. Novamente en 2015 diferentes asociacións dos concellos implicados reiteran a súa solicitude de recoñecemento do camiño.\nRecollendo as demandas das veciñas e alcaldes da comarca, o Grupo Parlamentar de En Marea rexistrou unha PNL para que a Xunta de Galiza inclúa o Camiño de San Rosendo como camiño de peregrinación a Santiago, dotándoo da sinalización apropiada, así como un plan director de conservación, potenciación e albergues axeitados.\nPara En Marea, o patrimonio cultural galego, material e inmaterial, debe ser estudado e considerado para a permanencia e a identidade da cultura galega a través do tempo. E as diferentes rutas do Camiño aportan riqueza, diversidade, dinamismo e oportunidades ás veciñas das zonas polas que pasa. Por iso o goberno da Xunta non debe demorar máis e engadir o camiño de San Rosendo como camiño de peregrinación a Santiago\nTagged: camiño, inmaterial, lobios, material, patrimono, peregrinacion, pnl, rainha, san rosendo, santa, santiago, santiago de compostela, sinalización


Proponse unha Ordenanza de Publicidade Estática despois de que o MpDC pedira o cumprimento do pacto de goberno - MpDC\nProponse unha Ordenanza de Publicidade Estática despois de que o MpDC pedira o cumprimento do pacto de goberno\nWritten By Virgulino on 26/5/04 | 11:08\nO pasado día 10 de maio remitiu un escrito a todos os grupos municipais pedindo o cumprimento do pacto de goberno no referente á publicidade estática.\nDesde Marzo do 2002, o MPDC ven pedindo a modificación da Ordenanza Municipal de Medio Ambiente porque entendemos que vulnera o dereito fundamental á Liberdade de Expresión. Pensamos que era necesario unha normas mínimas que permitira compaxinar o mantemento do noso patrimonio con este dereito fundamental, xa que o Concello non pode limitar un dereito fundamental sen darlle outra saída.\nA actual ordenanza estaba levando á criminalización dos movementos sociais con multas, identificacións e arrestos polos simples feitos de colar carteis ou facer murais mentres o propio concello vulneraba esta norma. Este feito nos levou a presentar unha denuncia contra o Concello de Santiago, por emborronar as paredes da cidade, sen que se resolvera no día de hoxe.\nPara solventar esta situación realizamos unha serie de propostas ao Concello de Santiago que permitira a divulgación das actividades sociais e rematara coas multas e xuízos contra mozas e mozos de Compostela. Estas propostas foron engadidas na ORDENANZA DE PUBLICIDADE ESTÁTICA que foi rexeitada polo PSOE e polo PP, na prensa sen chegar a debaterse, na anterior lexislatura e incluían:\n·\tUtilización dos paneis luminosos\n·\tConcesión de axudas para publicitar actividades\n·\tUnha delimitación racional dos lugares onde non se poden pegar os carteis ou facer murais\n·\tHabilitación dun dos laterais das marquesiñas para colocar carteis.\n·\tColocación de Mupis\nMesmo así o Concello de Santiago seguiu actuando de forma represiva, arrancando carteis dos Mupis o día seguinte de seren pegados e cando faltaba máis dunha semana para a realizacións dos actos anunciados.\nPor esto pensamos que esta Ordenanza (da que colaboramos na súa redacción por medio da Plataforma pola Liberdade de Expresión, que só foi recibida polo Grupo Municipal do BNG a pesar de ter solicitado reunirse tamén có PSOE E PP) vai sufrir deste problema (o arrancado dos carteis), tamén pensamos que o silencio administrativo resultará, na práctica, a denegación das solicitudes de realización de murais, colocación de mesas informativas e faixas. Por outra banda, as multas son excesivamente altas e non sabemos para que van ser utilizadas.\nEn todo caso creemos que ordenanza anunciada onte supón un avance dada a actual situación.


Rematan as obras de saneamento no Viveiró de Muras - TERRACHAXA\nRematan as obras de saneamento no Viveiró de Muras\nO Concello de Muras finalizou as obras de mellora no saneamento que se estaban levando a cabo na parroquia do Viveiró, unha acción que completa o proxecto que hai en marcha por parte do Goberno local para levar este servizo a todos os rincóns do termo municipal.\nA actuación realizada beneficia a un preto de 15 veciños da zona e supuxo un investimento de 133.000 euros, que se costean con cargo ao fondo de compensación ambiental da Xunta, dirixido a aqueles concellos do canon eléctrico.\nComo explicou o alcalde, Manuel Requeijo, o núcleo carecía de sistema de saneamento e a augas suxas acababan no río polo que a medida imposta polo Concello pasaba por instalar unha depuradora para este grupo de veciños. “Levábamos xa tempo con este proxecto xa que esta parroquia necesitaba un servizo do século XXI”, engade.\nAs obras iniciáronse no mes de agosto e xa están rematadas polo que comezou tamén o período de probas polo que se espera que poda comezar a funcionar co novo ano.\nAs actuacións consistiron na instalación das canalizacións para recoller as augas residuais e dirixilas á nova depuradora, ademais da tubaxe que chega ao río.


O pleno do Concello de Cervo aproba a moción do PP de Galicia para apoiar ao sector lácteo |\nHome Concellos Cervo O pleno do Concello de Cervo aproba a moción do PP de Galicia para apoiar ao sector lácteo\nCervo, 15 de decembro de 2021. O pleno do Concello de Cervo aprobou na mañá de hoxe unha moción proposta polo PP de Galicia para establecer medidas de control en favor dos gandeiros e gandeiras do sector lácteo.\nA moción inclúe un total de cinco puntos nos que se insta ao Ministerio a habilitar mecanismos para conseguir que todos os gandeiros cobren polo seu produto, polo menos, os seus custos de produción; tamén pretende impulsar, a través da cooperación entre administracións unha campaña de concienciación dirixida ao consumidor e reforzar a promoción dos produtos lácteos galegos, reforzando aspectos como a seguridade alimentaria, o benestar animal nas explotacións e a diversificación na súa produción.\nOutra das demandas pasa por proporcionarlles prioridade na licitación de polígonos agrogandeiros de carácter público e axilizar os trámites para constituír o “Observatorio Lácteo Galego” como instrumento para acadar unha mellor estrutura entre os diferentes axentes do tecido produtivo.\nEn declaracións da delegada de Medio Ambiente, Mali Méndez: “temos que protexer aos nosos gandeiros e gandeiras, posto que é un dos sectores máis importantes dentro da nosa comunidade, e por suposto, tamén da comarca da Mariña. Desde as administracións públicas deberiamos establecer uns mecanismos que garantan un prezo mínimo, que polo menos cubra os custos de produción”.\n“O sector gandeiro precisa dun apoio estrutural que lles permita gozar de ferramentas para fomentar a comunicación e a cooperación entre os diferentes elos da cadea de produción, ademais de establecer relacións coas diferentes administracións públicas” engadiu a concelleira.\nTags: Concello de CervoMali MéndezPP Cervo\nBandeiras a media asta no Concello de Ribadeo polo pasamento do seu fillo predilecto Víctor Moro


Inicio/Última hora/Xosé Benito Reza recolle nun libro a historia do Parque Natural Baixa Limia-Serra do Xurés\nEsta obra, editada pola Deputación de Ourense, afonda na esencia dun dos espazos naturais transfronteirizos máis importantes de Europa\nO presidente da Deputación de Ourense e o autor do libro, Xosé Benito Reza, na presentación virtual da obra.\n“O Parque Natural da Baixa Limia-Serra do Xurés. A protección dos espazos naturais en Galicia”. É o título do novo libro do enxeñeiro de montes celanovés Xosé Benito Reza, que vén de editar a Deputación de Ourense. Este volume afonda nos “alicerces dun dos espazos naturais galegos máis grandes e de maior valor ambiental e paisaxístico”, pero tamén ten un fondo carácter “memorialístico” e pretende ser unha homenaxe ás xentes do Val do Limia que creron no parque natural.\nA obra vén de presentarse de forma virtual, nunha videoconferencia que contaba coa participación do seu autor e do presidente da Deputación de Ourense, Manuel Baltar. Neste encontro incidíase en que se trata dun traballo pioneiro que afonda na historia deste espazo natural ourensán e fai un percorrido sobre as políticas de conservación da natureza en Galicia nos últimos trinta anos. Recolle, en 280 páxinas, os antecedentes, os inicios, o proxecto e a creación desta área protexida; o Interreg II e o que supuxo para impulsar a comunidade de traballo Galicia-Norte de Portugal; así como unha análise do territorio limítrofe de Portugal, a Rede Natura, o proxecto Natura Xurés-Geres, a toponimia e as claves para entender o futuro deste importante espazo, cuxa proxección e protección supón un alicerce e unha chea de oportunidades para Ourense, Galicia, España e Portugal.\nO obxectivo de “O Parque Natural da Baixa Limia-Serra do Xurés. A protección dos espazos naturais en Galicia” non é só “facer unha viaxe para coñecer o territorio e as paisaxes do parque natural, senón contar a súa historia coñecendo a normativa e os eidos da conservación da natureza en Galicia e en toda España”, asegura o seu autor. De aí que afonde na normativa, no papel das administracións públicas, nas recomendacións das organizacións internacionais, á vez que é un libro biográfico, memorialístico, “que bebe das fontes dos meus recordos, ao longo dos case corenta anos que van desde a década dos oitenta ata hoxe”, segundo Xosé Benito Reza.\nAdemais, nas páxinas deste libro “o lector atopará na obra anécdotas, momentos de forte carga emocional e unha morea de personaxes cos que me fun atopando no desenvolvemento da miña profesión e que logo me acompañaron neste peregrinar polos camiños da vida”, explica Xosé Benito Reza, quen dedica o volume “a todos os veciños que aínda resisten no Val do Limia, especialmente aos que un día creron no parque natural, aos que pensaron que o noso proxecto podía axudalos a vivir dignamente nos seus territorios de orixe”.\nPara o presidente da Deputación de Ourense, este libro “rende homenaxe a un dos espazos naturais máis importantes de Europa, o cal temos a obriga de preservar”. Ademais resaltou que esta contorna “é un territorio cheo de riqueza, un hábitat que constitúe unha das xoias de Ourense: un lugar único en canto a historia e ciencia”. Baltar tamén destacaba de Xosé Benito Reza “o seu galeguismo, entendido como amor a Galicia”, e agradécelle “que nos achegue a historia do parque natural Baixa Limia-Serra do Xurés” e que faga “maxisterio diario da protección medioambiental regalándonos a súa privilexiada visión sobre un parque natural que todos debemos potenciar; supón un exemplo de pedagoxía permanente”.\nBaltar tamén tivo palabras de agradecemento para o alcalde de Muíños, Plácido Álvarez Dobaño, polo impulso que lle deu a esta publicación.\nautor Baixa Limia deputación de ourense edición espazo historia libro natureza parque natural políticas de conservación presentación serra do xurés transfronteirizo xosé benito reza\nMostra sobre as mulleres galegas na historia para conmemorar o 8M en Folgoso do Courel\nAs voces que fan a historia dende un silencio paseniño


3 Grupos da química inorgánica\n4 Campo de traballo\nDurante o período da alquimia, os métodos de preparación de ácido sulfúrico, ácido clorhídrico, ácido nítrico e auga rexia (mestura de clorhídrico e nítrico usada para disolver o ouro) xa eran coñecidos polos árabes. O proceso de fabricación de ácidos foi posteriormente mellorado de xeito significativo por Johann Rudolph Glauber a mediados do século XVI. Robert Boyle desenvolveu a súa obra magana The Sceptical Chymist, abandonando as teorías aristotélicas da alquimia e contemplando a pescuda experimental e as conclusións con base en experimentos. Georg Ernst Stahl e Johann Joachim Becher desenvolveron, en 1700, a teoria do floxisto. Esta teoría, que se mantivo durante 80 anos ata ser refutada, afirmaba que as substancias susceptíbeis de sufrir combustión contiñan floxisto, e que o proceso de combustión consistía basicamente na perda desta substancia. A causa da mala interpretación da teoría era o descoñecemento da existencia do oxíxeno. Joseph Priestley, estudando a composición do ar, percibiu a existencia dunha substancia no ar que participaba dos procesos respiratorios e promovía reaccións de oxidación de metais. A teoría de elementos de Boyle consideraba que um elemento químico era unha pluralidade de átomos idénticos e indivisíbeis. John Dalton foi o primeiro que tabulou un conxunto de pesos atómicos de elementos e Jöns Jacob Berzelius desenvolveu a linguaxe de fórmulas cunha ou dúas letras latinas para os elementos químicos.\n↑ 1,01,11,21,31,4 João Urbesco e Edgard Salvador Química I - Química Geral 11ª edição Editora Saraiva.\nTraído desde "https://gl.wikipedia.org/w/index.php?title=Química_inorgánica&oldid=4451683"\nA última edición desta páxina foi o 2 de setembro de 2017 ás 00:02.


Gonzalo Caballero respalda un goberno progresista en Ribadavia liderado por Noelia Rodríguez: “permitirá levar adiante proxectos que prioricen ás persoas” - BadalNovas\nInicio Actualidade Gonzalo Caballero respalda un goberno progresista en Ribadavia liderado por Noelia Rodríguez:...\nGonzalo Caballero respalda un goberno progresista en Ribadavia liderado por Noelia Rodríguez: “permitirá levar adiante proxectos que prioricen ás persoas”\nO líder dos socialistas galegos amósase disposto a traballar nunha xestión descentralizada do Pazo de Meirás cando “haxa unha sentencia firme que o posibilite xuridicamente” e sempre que a finalidade fundamental sexa “recuperar a memoria democrática”\nO secretario xeral do PSdeG, Gonzalo Caballero, visitou hoxe Ribadavia en compañía de quen será a futura alcaldesa da vila, a socialista Noelia Rodríguez, para amosar o seu respaldo a un goberno progresista para a capital do Ribeiro.\n“É unha satisfacción e unha responsabilidade que os socialistas poidamos levar adiante unha coalición de goberno para que Ribadavia poida entrar nunha nova etapa coa socialista Noelia Rodríguez como alcaldesa”, aseverou Caballero, quen puxo en valor o compromiso de Rodríguez “co concello e coas ideas e concepcións progresistas”.\nAsí, o líder dos socialistas galegos enxalzou un cambio no bastón de mando do municipio que permitirá “levar adiante proxectos que prioricen ás persoas” en Ribadavia, un concello “con tanta historia de loita polos dereitos, polas liberdades, pola esquerda e polo progresismo”.\nNesta liña, o líder dos socialistas galegos lamentou que “o PP non ten a capacidade de xerar alianzas, sinerxias nin levar adiante uns orzamentos para este concello”, xa que “se van cumprir dous anos de mandato municipal e non hai perspectiva de que vaia adiante ningún proxecto importante para o municipio”.\n“O concello necesita un cambio e os socialistas queremos cumprir con este cambio dando un paso adiante e permitindo o progreso deste concello”, o que suporá cambiar “as prioridades” do municipio para “facer políticas de proximidade e de defensa das persoas” que “protexan á xente ante unha crise de tanta envergadura”.\nNeste senso, incidiu na aposta por “políticas sociais, de igualdade, de promoción económica e culturais para unha Ribadavia que é unha representación perfecta do que é a mestura da tradición, cultura e bo facer do noso pobo e da nosa xente”.\n“Estou especialmente satisfeito de que vaia ser unha muller quen dea este cambio de progreso a Ribadavia”, destacou o máximo dirixente dos socialistas galegos, quen sinalou que “é a primeira vez que unha muller vai ser alcaldesa do municipio”, un feito “que poñemos en valor” porque “as mulleres non poder ter límites á hora de ocupar espazos de representación pública”.\n“COMPROMISO CON RIBADAVIA”\nPola súa banda, a futura alcaldesa de Ribadavia, Noelia Rodríguez, amosou o seu compromiso coa vila e asegurou que xa está a traballar “nuns orzamentos sociais que o PP non foi quen de presentar en tempo e forma nesta crise que estamos padecendo en Ribadavia”.\nAsí, reiterou que a prioridade do goberno progresista de Ribadavia será traballar “para axudar aos máis prexudicados” por esta crise, “hostalería e restauración”, dado que “unha porcentaxe moi alta de familias de Ribadavia viven deste sector e estano a pasar moi mal”. Ademais, anunciou “ideas máis ambiciosas” para axudar ao comercio local e ao sector vitivinícola, “motor que move o Ribeiro”.\nEn canto ao eido social, Rodríguez anunciou que “brindaremos os servizos sociais, o SAF e as súas coidadoras, e o Asilo da Nosa Señora dos Anxos”, onde houbo moitas persoas afectadas pola covid “e na que se perderon seis vidas”, sinalou a socialista.\nNo encontro do líder do PSdeG coa futura alcaldesa de Ribadavia tamén participaron o secretario provincial do PSdeG de Ourense, Rafael Rodríguez Villarino, e as deputadas socialistas Marina Ortega e Carmen Rodríguez Dacosta, ademais de concelleiros socialistas na vila.\nEn paralelo, preguntado polos usos do Pazo de Meirás, Gonzalo Caballero aseverou que “non podemos permitir que, dende a dereita, se tenten buscar escusas ou determinados sistemas perversos para evitar que Meirás supoña a recuperación da memoria democrática”.\nAsí, destacou que “estamos dispostos a traballar en que o pazo sexa xestionado pola Xunta, pero sempre terá que ser cunha sentencia firme que o posibilite xuridicamente e cun mecanismo institucional que blinde a cesión sen que a Xunta poida terxiversar as fins da súa recuperación”.\nNesta liña, recordou que “a finalidade fundamental” da súa recuperación é “loitar pola memoria democrática e a recuperación da memoria histórica”, así como “enxalzar a democracia e condenar o franquismo”. Así, “cando o pazo teña garantido que a memoria democrática é o seu principal uso, tamén haberá espazo para recuperar a figura de Pardo Bazán”, sinalou.\nPor último, Caballero lembrou que foi un goberno progresista “quen conseguiu recuperar Meirás para o público”. Neste senso, criticou que “co goberno de Rajoy nunca se deron pasos para recuperar o pazo” e “Feijóo amosaba unha complicidade constante con estas prácticas”, o que supón que “cos gobernos de dereitas, o Pazo de Meirás nunca estaría en mans do público”.


HILO DIRECTO con... Pilar Alonso, de Xacobleas\nEn Etiqueta Negra Gourmet tamén estivemos coa creadora das Xacobleas, Pilar Alonso, que nos ensinou a súa última creación.\nCóntame, qué traedes de novo este ano?\nAproveitamos a feira para presentar o noso novo produto. Cunha base de Xacobleas, un produto que xa coñecíades, desta vez cunha cobertura de chocolate belga e un topping.\nVexo que tedes catro variedades ben diferentes...\nPresentamos catro variades diferentes que veñen nun mesmo estuche, pretende ser unha alternativa a unha caixa de bombóns, un detalle… Temos a de chocolate negro, a de chocolate gold que é un chocolate con caramelo, a de chocolate branco e a de chocolate con leite.\nParécevos importante seguir sacando cousas novas?\nCousas novas, produto galego, produto feito na casa, artesán… Todas elaboradas de unha en unha cuns constrastes e un paladar innovador. É un detalle para gozar cos cinco sentidos: o gusto, pola vista tamén está claro que entran… Cada unha ten unha particularidade, hai unha por exemplo que parece doce pero ten perlas de caramelo salgadas… Outra parece que é moi doce pero ten por enriba mazá ao forno que lle dá un toque ácedo…\nSemella que a empresa vai medrando...\nImos medrando pouco a pouco. O ano pasado comenzamos só con catro variedades e un formato só. Xa temos seis variedades. O que tratamos agora é de darlle novas utilidades ao produto, de xerar recetas coas Xacobleas, que a xente as combine e se atreva a experimentar con ellas na cociña tamén. O que lle chamamos “Xacoblear”.


A robótica, outra maneira de achegar o Nadal ós máis novos\nO concello de Sanxenxo e SalnésCampus, o laboratorio tecnolóxico aberto formado por mestres, enxeñeiros\ne profesionais, organizan uns obradoiros para divertirse aprendendo coa robótica durante o Nadal\nComo non podía ser doutro xeito nestas datas, os obradoiros terán como temática principal o Nadal e desenvolveranse en dúas quendas diferenciadas pola idade dos participantes e mailos robots empregados.\nCada Obradoiro terá un máximo de 12 prazas, e un prezo por neno de 15€.\nO prazo de inscrición comeza o día 18 e poderán formalizarse no Pazo Emilia Pardo Bazán.\nNADAL ROBÓTICO: A primeira quenda será para os máis maiores. 12 rapaces de ESO e Bacharelato, que durante os días 27, 28 e 29 de Decembro de 10:30 a 13:30, traballarán con robots Makeblock Ranger.\nTerán como misión programar unha tarxeta de felicitación de Nadal interactiva, programar ós axudantes robóticos de Papá Noel responsables de clasificalos agasallos de Nadal e aprender a empregalos sensores do robot para facer un simulador da baixada de Papá Noel polas chemineas.\nBELÉN ROBÓTICO: Xa en Xaneiro de 2018, os días 2, 3 e 4, cun horario de 10:30 a 13:30, 12 cativos de 1º e 6º de primaria poderán aprender cos robots Makeblock mBot.\nTerán o obxectivo de publicar unha felicitación animada de Nadal e programar un belén robótico, e unha competición de velocidade entre os camelos robóticos dos Reis Magos, asegurarse que a Estrela chegue ó portal de Belén e programar ós pastores robóticos para que canten panxoliñas.\nÉ importante subliñar que, ademais do aspecto lúdico, a Concellería de Cultura de Sanxenxo, está na procura de actividades que tamén ensinen e reforcen coñecementos sobre novas tecnoloxías en nenos e mozos. Todo grazas ó material informático adquirido a través da subvención de Equipamentos e mellora de instalacións utilizadas para realización de actividades culturais da Consellería de Cultura, Educación e ordenación Universitaria.\nAquí é onde a robótica educativa amosa todo o seu potencial, xa que empregando o traballo colaborativo, motivación por retos e metodoloxía STEM (Ciencia, Tecnoloxía, Enxeñería e Matemáticas) os participantes asimilan novos conceptos ou asentan os xa adquiridos nunhas xornadas distendidas e divertidas.\nO Concello de Sanxenxo agradece a disposición de SalnésCampus. O laboratorio tecnolóxico aberto formado por mestres, enxeñeiros e profesionais .\nConcello e SalnésCampus agardan que se cubran tódalas prazas e que os asistentes desfruten aprendendo coa robótica.


Penatallada - 21 08 07 PORTO DE LIZÁRRAGA - ERMIDA DE SAN ADRIÁN\n21 08 07 PORTO DE LIZÁRRAGA - ERMIDA DE SAN ADRIÁN\nSITUACIÓN: Lizárraga (Navarra)\nPUNTO DE PARTIDA: Porto de Lizárraga (1.040 m)\nACCESO: Desde a autoestrada A – 10 coller a saída 20 cara a N – 120, estrada de Andía que pasa polo porto de Lizárraga.\nHORARIO: 3 h DESNIVEL: 160 m DISTANCIA: 8 km\nCOTA MÍNIMA: Poto de Lizárraga (1.040 m) COTA MÁXIMA: Ermida de S. Adrián (1.100 m)\nMAPA: I.G.N. – 114 – III\nSINOPSE: San Adrián é un outeiro situado sobre o anticlinal norte da serra de Urbasa, dominando os vales de Burunda e Ergoiena. O cume de San Adrián (1.113 m) está presidido pola ermida do santo, do que se di que protexe o val das tormentas.\nNeste cume comeza o espectacular cristeirío da unión das serra de Urbasa e Andía, formado por un conxunto de grandes bloques calíos que se esborrallan cara ao val formando un característico perfil aserrado.\nDESCRICIÓN DA RUTA: Saímos pola pista que hai xunto á Venta de Lizárraga, lugar que separa as serras de Urbasa e Andía. Camiñados uns metros temos a opción de seguir a pista, que é a máis cómoda, ou desviarnos á dereita para seguir polo alto dos cantís.\nPara iso vamos monte a través comezando a subir de maneira suave para pasar xunto ao arco de rocha Portupekoleze (1.070 m). Seguindo a liña cimeira pasamos tamén xunto a unha fiestra natural pola que podemos ver o val de Lizárraga e así, en entretido camiñar, chegamos a o dolmen dende o que nos queda unha curta subida para chegar á ermida e o curuto de San Adrián.\nLogo de baixar da ermida, de novo xunto ao dolmen, seguimos as indicacións que nos leva a sima de Tximua, mono en euskera. Esta sima é unha das máis emblemáticas da serra de Urbasa e ademais unha das máis profundas (150 m). Conta no seu interior con un lago estacionario e está atravesada lonxitudinalmente pola falla de Zumbeltz, importante fractura que atravesa a serra de Urbasa. Esta sima está rodeada por dous muros perimetrais de protección.\nSeguimos a camiñada en dirección á venta, que tamén a podemos facer paralela a pista ou ben por ela.


Territorio, arquitectura e moble nas primeiras Xornadas Internacionais Madeira 2020 - DAG\nTerritorio, arquitectura e moble nas primeiras Xornadas Internacionais Madeira 2020\nA Axencia Galega da Industria Forestal (XERA), en colaboración coa Escola de Arquitectura de CESUGA, propón un completo programa para falar da madeira desde múltiples perspectivas: a tecnoloxía, a arquitectura, a xestión forestal e o deseño.\nDetalle das mesas do chiringuito de praia Loxe Mareiro, deseñadas por Cenlitrosmetrocadrado\nAs xornadas, que terán lugar na sede do CESUGA os días 7 e 8 de febreiro, inclúen unha serie de charlas organizadas en tres bloques: territorio, arquitectura e moble. O venres, na primera sesión, vaise falar de urbanismo ecolóxico, de ordenación, de planificación e de xestión forestal sustentable. Na sesión de tarde os relatorios xirarán ao redor da arquitectura construída en madeira. E xa na segunda e última xornada, o moble será o protagonista. Os relatores falarán dos procesos de deseño e fabricación de mobles, de proxectos que mesturan a innovación industrial e a artesanía. Os nosos compañeiros Ricardo Tubío e Xabier Rilo, do estudio Cenlitrosmetrocadrado, ofreceran o seu particular punto de vista nesta última xornada do evento.\nTodas as charlas son gratuítas. Para asistir é necesaria a inscrición previa a través do formulario que se pode atopar na páxina web do evento. O prazo para anotarse remata este mércores 5 de febreiro.\nMáis información na web das I Xornadas Internacionais Madeira 2020.


III Encontro Nacional da Marcha Mundial das Mulleres\nDomingo, 13 Setembro 2015 21:25\nNestes últimos 15 anos, temos percorrido xuntas as rúas das cidades da man de colectivos e mulleres de todo o mundo, temos navegado as augas dos ríos africanos, temos atravesado as selvas americanas para encontrarnos con outras mulleres, temos surcado os ceos da Europa para programar proxectos mundiais e temos agarrado coas nosas mans a un tempo as cores violeta das nosas bandeiras e os altofalantes das nosas ideas.\nAgora, dende a Coordinadora Nacional da Marcha Mundial das Mulleres na Galiza, convidámosvos a participar no noso III Encontro Nacional, que terá lugar o próximo 26 de Setembro en Santiago de Compostela.\nEste Encontro quere ser un novo alto no camiño que levamos percorrido desde o ano 2000, que nos permita ver con perspectiva o lugar onde estamos, valorar o momento no que nos atopamos, e reflexionar sobre cara a onde queremos seguir camiñando. Quere tamén ser un espazo para atopármonos , un espazo para escoitármonos e falar, achegar as nosas experiencias, coller folgos e soñar un feminismo que cambie o mundo e a vida das mulleres.\nO encontro é aberto a todas as mulleres e colectivos que teñan vontade de construír e terá lugar en Compostela o día sábado 26 de setembro, de 10h a 20h na Asociación Veciñal A Xuntanza no Barrio de San Pedro (rúa Fraguas 37, baixo) con tres momentos ou espazos para o debate en torno a:\nSituación actual da Marcha\nSituación actual do feminismo na Galiza.\nTraballo cara ao futuro.\n[ FORMULARIO DE INSCRICIÓN NO III ENCONTRO NACIONAL ]\nGustaríanos que o traballo deste Encontro sirva de base para futuros proxectos da Marcha Mundial das Mulleres na Galiza, e, polo tanto, agardamos contar coa vosa presenza, para achegar perspectivas, valoracións e propostas.\nÚltima actualizaciónfeita en Luns, 14 Setembro 2015 10:29


Festa do Nadal 2009 no CEIP A Rúa | A RÚA\nFesta do Nadal 2009 no CEIP A Rúa\nCEIPARUA 00:02 Festas e conmemoracións\nHoxe celebramos a festa de Nadal no cole.\nXa ben cedo os alumnos e alumnas de 5º e 6º foron cantar unhas panxoliñas polas aulas dos demais cursos, coas súas frautas e os seus xilofonos, comezando polas aulas de educación infantil, para ter a todo o mundo ben esperto.\nUn pouquiño máis tarde chegaron os Reis Magos de Oriente, pois os camelos hoxe non tiñan gañas de correr e ademais non quixeron entrar no cole e quedaron a comer herba nunha veiga que estaba cerca. Os Reis visitaron todas as aulas, recollendo nos seus sacos todas as cartas que os nenos e nenas escribiran pedindo os seus regalos.\nHoubo quen pediu cousas moi difíciles, como unha fada madriña ou mesmo pós máxicos, pero haberá que esperar a ver se hai sorte.\nDespois os Reis regalaron a todos os nenos e nenas uns caramelos moi doces feitos directamente nas fábricas de Oriente e marcharon buscar os regalos que esperamos que nos traian o día de Reis, que é o 6 de xaneiro do 2010.\nCando se foron os Reis, na aula de educación infantil xuntáronse todos os nenos e nenas e fixeron unha gran festa, onde houbo comida a fartar con doces de todas as cores e sabores e despois un gran baile. O baile de moda é o de Coco, un tipo simpático que move as pernas, a barriga ou a cabeza segundo lle peta e nós todos bailamos con el.\nPor outra parte, hoxe tamén recolleu o seu premio a gañadora das rifas que fixeron os alumnos/as de 6º curso para xuntar cartos para ir de excursión de fin de curso. Levouse o prometido xamón ibérico, e unhas botelliñas de viño e un queixo grande e redondo para acompañalo. (Na foto podemos ver o acto de entrega)\nÁ festa tamén se sumaron os antigos alumnos e alumnas do CEIP A Rúa, que agora xa están no IES de Rodeira e viñeron ensinarnos as súas excelentes notas, así que noraboa para todos e todas :-)\nO resto das fotos podedes velas pinchando neste enlace.\nAna 16:29 do 27 de decembro de 2009\nAínda que non nos tocou a lotería nin o xamón, somos moi afortunados/as de poder compartir estes momentos de ledicia. A gozar das vacacións e grazas ó reporteiro por poñerlle imaxes ó noso Nadal.\nMIK 11:07 do 29 de decembro de 2009\nUnha festa ben bonita! Parabéns!\nUnha aperta e os meus mellores desexos para o 2010.


Comunicado Archives - Noticias de Vigo\n🢂 ESTÁ NAVEGANDO EN LA SECCIÓN :Portada»Noticias etiquetadas con»Comunicado\nA Orquéstra Panorama desmente calquera relación legal ou de representación con Ángel Martínez ‘Lito’ desde fai tres anos. “É totalmente falso que nin un só euro do noso caché vaia a parar ao peto desta persoa, como afirmou o programa Espejo Público este xoves (21/09/17)” A nova propiedade, Panoevents S.L., aclara que todas as súas […]\nA Xunta continúa a realizar un seguimento exhaustivo, cos concellos e coas empresas, do desenvolvemento da primeira fase do novo Plan de Transporte Público de Galicia, que vén de poñerse en marcha, coa fin de resolver incidencias puntuais coa maior celeridade posible, tal e como se veu facendo nestas primeiras xornadas. A posta en servizo […]\nA Asociación Galego-Bolibariana quere poñer en coñecemento da opinión pública e dos medios de comunicación a nosa aposta pola libre expresión e manifestación das opinións e pareceres das persoas e colectivos. Devandito o anterior, manifestamos a nosa sorpresa e dúbidas sobre o comportamento da subdelegación do goberno ao permitir unha concentración diante da porta da […]\nAs ONGDs da cidade de Vigo integradas na Rede Social Galicia Sur, e na CONGD inician unha campaña de defensa da política de cooperación ao desenvolvemento. SOS Racismo Galicia súmase a esta campaña e anímate a participar da mesma. O contexto Que está pasando cos fondos de cooperación en Vigo? Nos dous últimos anos, o […]\nAnticapitalistas Galiza, En Marea, Política, Vigo\nO 30 de xullo de 2016 enchemos o auditorio Mar de Vigo para dar nacemento a un novo suxeito de ruptura cunhas regras comúns. Ese día producíase a mutación de En Marea nun espazo de adscrición individual no que todas podiamos participar en pé de igualdade, tecendo mareas municipalistas, organizacións partidarias e militancias individuais. Dende […]\nXa hai meses, saíu unha noticia sobre a concelleira de Medio Ambiente e Turismo Tania Castro onde se informaba da súa condena oficial por despido improcedente a un traballador, así como por telo menos horas contratado das que realmente traballaba. Esta é unha actitude que non é compatible nin co código ético de Anova nin […]\nOs Comites de RENFE e ADIF da provincia de Pontevedra, tendo coñecemento do grave accidente ocorrido en O Porriño co tren 420 Vigo-O Porto, onde faleceron, entre outros, 2 compañeiros ferroviarios (maquinista Portugués e interventor de Vigo) e o fillo doutro compañeiro interventor de Vigo, mostramos a nosa dor, a nosa solidariedade e as nosas […]


2008 Novembro – A botica da expresión\nNo 2008 e unha sentenza despois, seguimos coa teima da laicidade do ensino público, e por ende do Estado español. Moi recentemente, un xuíz de Valladolid ordeou a retirada dos crucifixos dun colexio público da cidade vallisoletana.\nSen embargo, non tardaron en xurdir voces contrarias a tal despropósito contra a relixión católica. Estas voces reúnense baixo o palio do Partido Popular e da Conferencia Episcopal, con Rouco Varela á cabeza, e as súas ansias por “olvidar”.\nA organización laica que traballou e gastou o diñeiro para demostrar unha evidencia sufriu todo tipo de ataques, e varios deles proviñan do mesmo centro, dos mesmos país.\nUnha das nais dicía que había cousas máis importantes que retirar os crucifixos, e por iso eu elaboro unha sinxela táboa de prioridades para esta muller, que comeza así.\nSe a muller X lle ofrecemos 2 opcións, sendo A, regalarlle 2.000 euros para pasar ben o Nadal, e sendo B, entregar esta cantidade económica a mellorar o ensino público, ¿Qué escollería X?\nEu apostaría pola opción A, porque esta muller que demostra tan pouco respeto por unha sentenza judicial, e tan pouco respeto polas ideas dos demais, é probable que prefira gañar ela o diñeiro que doalo a xente descoñecida.\nEstou con Fernando Pastor, portavoz da Asociación Cultural Escuela Laica de Valladolid, e pai; e defendo o seu dereito a denunciar ó Estado para garantir a laicidade e o respeto que nos merecemos por non seguir ningunha confesión.\nDebate sobre as touradas na TVG [Video]\nFinalmente xa se subiu o video do debate sobre as touradas en Galicia, no programa Vivir Aquí da Televisión de Galicia; a ver que vos parece a miña intervención…\nAs barreiras caen\nCem Özdemir é fillo de inmigrantes turcos, chegados a Alemaña hai bastantes anos. Pero a súa historia non é unha historia corrente; é unha cadea de superación ata chegar, hai un par de días, á co-presidencia do partido alemán dos Verdes.\nÉ o primeiro xermano-turco en acadar tal posición política, e tamén foi o primeiro, en 1994 en acadar un posto no Parlamento Alemán, e máis tarde no Parlamento de Europa. Sen dúbida é unha ledicia para os máis de 8.000.000 de turco-xermanos que residen no país. E tamén para Os Verdes, que supoño que pensaron nas próximas eleccións en Alemaña, xa no 2009.\nPero !ollo¡, tampouco hai que trabucarse, os partidos ecoloxistas como Os Verdes, teñen, por case “tradición”, adiantarse social e moralmente a moitas das medidas contra a discriminación ou as desigualdades, e isto é un exemplo que debería redundar en tódolos partidos políticos dos países democráticos, non só nos de sempre.


Plan de continxencia 1. Modificacións nos contidos: Ningunha a non ser en caso de forza maior, no cal os contidos poderían reducirse e/ou adaptarse. 2. Metodoloxías *Metodoloxías docentes que se manteñen: Discusión dirixida, taller, traballo tutelado e presentación oral. *Metodoloxías docentes que se modifican: As clases impartiranse a través de audios e/ou vídeos gravados en Moodle e/ou Microsoft Teams. Crearei un foro de debate ou un chat para discutir os temas do curso e un canal para colgar os vídeos. Os exercicios escritos enviaranse por email e/ou Moodle. 3. Mecanismos de atención personalizada ao alumnado: Email e/ou vídeo-tutoría en Teams. 4. Modificacións na avaliación: Vid. abaixo. *Observacións de avaliación: Os tests realizaranse a través de Moodle. O ensaio enviarase por email e os exercicios por Moodle. As dúas presentacións orais (a obrigatoria e a opcional) gravaranse en vídeo e subiranse á plataforma correspondente (ex. Microsoft Teams). 5. Modificacións da bibliografía ou webgrafía: Ningunha.


Unha terra de bandas (II) - Faro de Vigo\nUnha terra de bandas (II)\nA Popular de Muimenta, fundada contra 1875, é a máis antiga das formacións lalinenses en activo. Pero tamén no século XIX xurdiron en Lalín agrupacións musicais nas parroquias de Noceda, Filgueira, Gresande ou Goiás\nA banda máis antiga do municipio de Lalín da que da conta Enrique Alvarellos Iglesias no seu libro é a de Noceda, fundada en 1859 e desaparecida en 1924. Desta agrupación saiu unha abundante canteira de músicos, que máis tarde nutrirían outras moitas da comarca. En 1959 comezou a funcionar como banda de música. O primeiro director coñecido foi Ángel Riádigos (bombardino) a principios do século XX. A súa morte, aos 80 anos, supuxo tamén a defunción da banda. A súa desintegración case coincidiu coa creación da veciña de Bendoiro. Os seus compoñentes repartíronse entre varias agrupacións, como a da Xesta ou a de Gregorio, tamén antiga, pois durante un tempo esta –da que non hai datos concretos– e a de Noceda foron as únicas do municipio.\nA seguinte recollida no libro Bandas de música de Galicia é a de Filgueira, aínda que a súa traxectoria se limita ao século XIX (1862-1898). Os seus fundadores foron os irmáns Balado e non debía sobrepasar a quincena de compoñentes, iso si, todos con solfeo. Florentino Pampín García, bombardino falecido en 1915, foi o encargado de impartilo aos seus compañeiros, pero negouse a ensinarllo ao seu fillo, malia ás presións: "Para pillar fame e calamidades, ben cheguei eu". A anécdota, citada por Alvarellos, ilustra o que era ser músico daquela. Cando ían tocar a casas pudentes co gallo da onomástica do seu patriarca despedíanos cun "moitas gracias" e, se algunha vez lle daban a comida, tíñanos apartados da familia, coma se non foran persoas. Era un dos peores desprezos para os músicos da época.\nA gaita de Franco\nFundada en torno a 1875, a Popular de Muimenta é a única decimonónica do municipio que se mantén en activo. Alvarellos indica que o promotor foi José Vilariño, axudado por nove compañeiros. Está considerada como a "nai da Banda de Goiás", coa que chegaría a fusionarse puntualmente cando ésta última se vía debilitada de intérpretes. "Tan pronto los músicos de Goiás llegaban a ser mayores en número, prescindían de la de Muimenta y reorganizaban la suya –recolle o libro das bandas–. No obstante, la de Muimenta resistió cuantos vendavales le han surgido, que no fueron pocos, y con más o menos músicos, fue aguantando heroicamente hasta nuestros días, sin haber llegado nunca a desintegrarse". O fillo do fundador, do mesmo nome, que tocaba a trompeta, asumiu as rendas ata 1946, "en que tuvo que dejarla por motivos de salud". Mecánico de profesión, "su fama la adquirió por afinar instrumentos para un gran radio geográfico", prosegue o relato dunha das agrupacións máis documentadas polo autor. Parece que mesmo chegou a fabricar unha gaita para o ditador Francisco Franco, por encargo do Concello de Santiago, "logrando en ella un sonido como si hubiera sido construída en boj". Relevouno Eliseo Pedreira Fernández, trompeta da banda desde os 16 anos, que levaría a batuta ata 1972. Formou a gran número de músicos e levou a Muimenta por toda Galicia e ata fóra dela. De feito, disque un ano mesmo foron invitados ás Fallas de Valencia, pero renunciaron por temor a que o repertorio non lles dese para catro días de actuacións. Eliseo aboliu o costume que a banda tiña de dividirse para poder atender dúas ou máis festas á vez. "Máis vale facer menos festas, e facer boa banda", dicía. Soubo compaxinar a música coa súa profesión de xastre ata tal punto que en tres ocasións atendeu tamén a dirección da Banda de Vilatuxe (1947, 1949 e 1974). Unha vez reuniu aos poucos músicos que quedaban de Lalín e Vilatuxe, formando un grupo de 25 que actuaría no San Cristovo. A experiencia foi tan positiva que logo tocaron tamén nas Dores, no Montserrat e incluso saíron a Portugal.\nAlvarellos destaca o interese da parroquia por manter viva a formación, mesmo chegando a implicarse economicamente en momentos delicados. Tamén relata algunha anécdota, coma cando en 1967, a música da "Popular" soou en todo o Estado, xa que Televisión Española proxectou unha actuación que tivera en Cambados co gallo da Festa do Albariño. En 1972 asume o mando Secundino Pedreira Prado, que dirixira a Bermés, ao que seguirían Anatole Pallás Fuertes e Manuel Gato Soengas, teniente director da Banda da Policía Nacional, do que Alvarellos escribía a comezos dos anos 80: "Su experta y técnica dirección hizo notar un marcado cambio en la Banda de Muimenta, necesitada, desde hace años, de un auténtico profesional". Os directores máis recentes foron Cándido Alvarado, José Luis Represas Carrera e José Bugallo Senra, batuta actual dunha formación que fai honra á denominación "popular" e, lonxe de aventurarse en certames e competicións, mantense fiel á tradición dos pasarrúas e dos campos das festas.\nA parroquia de Gresande foi antano máis famosa pola celebración da Piñata ca pola súa banda de música, que era máis ben a de Xanxurdo de Cristimil (1879-1943). Pero houbo períodos en que levou o nome de Gresande, sobre todo nas súas postrimerías, xa que moitos dos integrantes eran desta feligresía. O Tío Manuel de Insua –coñecido como O dos Platillos–, Estanqueiro ou José da Costa son algúns dos nomes asociados a esta formación. En 1902 xa non existía, pero a afición á música fíxoa revivir en 1922, da man dos fillos de José da Costa, chegando a xuntar máis de 25 intérpretes. Algúns directores foron Ramón da Costa, Evaristo de Badajoz ou Marrón, do Carballiño. A súa historia está moi vinculada á Festa da Piñata, que sufragaban as freguesías de Cristimil e Gresande cada primeiro domingo de Cuaresma. Logo da súa desaparición, en 1935, a banda comezou a decadencia ata a súa extinción definitiva en 1943. Antes fora unha das animadoras das festas do 8 de setembro en Aciveiro, A Pascua de Soutolongo ou o San Roque de Vilagarcía de Arousa, onde permanecía os días 15 e 16 de agosto. Ensaiaban na desaparecida Casa da Tosca, nas inmediacións do campo da festa. E competían con outras bandas, como a da Xesta. De feito, un Alvarellos Iglesias neno lembra a cor azul forte do bombo de Xanxurdo, que contrastaba como vermello de A Xesta.\nLalín pide al Adif la reparación urgente del camino de Costoia


CIG-Saúde esixe a Feijóo a recuperación dos acordos suspendidos - CIG Saúde\n28 setembro 2021 08:36\nTraballadoras/es da sanidade pública: primeira liña na loita contra a COVID\nA pandemia da COVID-19 fixo que se visibilizaran as precarias condicións de traballo do persoal da sanidade pública, persoal que xa ten demostrado a súa excelencia profesional e o seu compromiso coa saúde das persoas prestando un servizo esencial as 24 horas do día, os 365 días do ano.\nAínda que esta situación de precariedade está a ser máis visible durante a pandemia, non é moi diferente da que acontece desde hai anos.\nO traballo que se desenvolve na sanidade pública, con pandemia e sen ela, necesita dun grao de compromiso dos/as profesionais que vai mais alá das competencias do seu posto; xa que co seu traballo, teñen que cubrir os recortes que fai o goberno, para poder seguir ofrecendo unha sanidade de calidade.\nFronte a isto que fai Feijóo?\nManter os recortes salariais do persoal da sanidade, situando as súas retribucións ao final da lista das retribucións dos Servizos de Saúde.\nFeijóo reclama ao Goberno do Estado que cumpra a normativa, mentres el declárase insubmiso.\nDesde a CIG-SAÚDE queremos lembrarlle que el tamén ten obriga de cumprir as normas. Xa que os acordos salariais e retributivos, pactados na Mesa Sectorial e publicados no DOG, son normas que hai que CUMPRIR.\nFeijóo non se pode agochar detrás da maioría que ten no parlamento galego para aprobar leis de medidas orzamentarias que seguen a conxelar os acordos retributivos dos anos 2008/12.\nXa se adiantou aos recortes do Goberno do Estado (do ano 2012) cando no ano 2010 conxelou o acordo retributivo.\nPero non é este o único recorte salarial que fixo Feijóo. Xa ven recortando desde que era Secretario Xeral da Consellaría de Sanidade, nos seus anos dourados da Ría de Arousa, cando recortou o Complemento Específico do persoal do SERGAS.\nMais isto non pode continuar, o persoal do SERGAS ten dereito a percibir as retribucións que lle corresponden; as retribucións recollidas nos acordos retributivos, e publicadas no DOG.\nExiximos que este ano se negocie na Mesa Sectorial do SERGAS un calendario de recuperación salarial, para facer efectivos os importes do acordo retributivo correspondentes aos anos 2010, 2011 e 2012.\nAsí mesmo, solicitamos que o persoal do SERGAS perciba a contía retributiva correspondente ao Complemento Específico, recollido na Orde de confección de nóminas, que perciben os/as empregados/as públicos/as da Xunta de Galiza.\nÉ intolerable que o persoal do SERGAS, que traballa noites, domingos e festivos, perciba unha retribución inferior ao persoal da Xunta, que traballa en quenda de mañá de luns a venres.\nPara Alberto Núñez Feijóo, este é o trato que merece o persoal do SERGAS...


Cinexética - Howling Pixel\nA cinexética é a arte da caza, entendendo por esta a actividade ou acción en que xeralmente se captura un animal.\nEscena de caza nun lateral do sepulcro de Fernán Peres de Andrade, O Boo, na igrexa de San Francisco de Betanzos.\nAo cazador en Toutón, Mondariz.\nA orixe da caza é case tan antiga como a existencia do home, mais esta ocupación mudou cando as necesidades primarias humanas foron cubertas e a cinexética se converteu nunha actividade deportiva, dando lugar á caza deportiva.\nDistínguense comunmente dous tipos de caza:\nCaza maior: ten por obxecto animais de gran tamaño: xabarís, cervos, tigres etc. (case todos cuadrúpedes)\nCaza menor: ten por obxecto animais de pequeno tamaño: coellos, perdices etc. (maioritariamente aves)\nO filósofo español José Ortega y Gasset deixou unha definición que se axusta ó que un bo cazador debe pensar: "A caza é todo o que se fai antes e despois da morte do animal: a morte é imprescindible para que exista a cacería".\nAlfredo Erias: "La eterna caza del jabalí", en Anuario Brigantino 22, 1999, 317-378\nAlectoris é un xénero aves da orde dos galiformes, familia dos fasiánidos e subfamilia dos perdicinos, que se distribúen polo sur de Europa, norte de África, Arabia e Asia ata o Tibet e o leste da China.\nEspecies deste xénero foron introducidas en Norteamérica, Nova Zelandia e Hawaii.\nO termo caza pode referirse a:\nCinexética, actividade consistente en capturar un animal;\nCaza deportiva, variedade ociosa variante da anterior;\nCaza, avión usado para a defensa e o ataque á aviación inimiga.\nO faisán común (Phasianus colchicus) é unha ave da familia dos faisáns e a única delas con poboación salvaxe en Galiza. Pertence á familia Phasianidae, da orde dos galiformes. Orixinaria de Oriente, foi introducida polo ser humano en Europa occidental dende moi cedo, tanto como ave de caza como para o seu aproveito decorativo, posto que as plumas dos machos poden ser moi espectaculares. Tamén se produce en granxas.\nExisten dúas subespecies altamente espalladas e conviventes:\nPhasianus colchicus colchicus - o faisán común típico\nPhasianus colchicus torquatus - o faisán común torcado, caracterizado por un anel branco na base do pescozo dos machos.\nA familia comprende unhas cincuenta especies agrupadas en once xéneros, que son coñecidas vulgarmente como lebres e coellos.O coello europeo (Oryctolagus cuniculus) é a especie máis difundida no mundo, e a única que foi domesticada polo home.\nO Servizo de Protección da Natureza (SEPRONA) é unha unidade da Garda Civil en España, encargada da conservación da natureza e os recursos hidráulicos, así como da riqueza cinexética, piscícola, forestal e de calquera outro mester relacionado coa natureza, segundo o artigo 12.B.e da Lei Orgánica 2/1986, de 13 de marzo, de Forzas e Corpos de Seguridade.Creado no ano 1988 e reorganizada no ano 2000, o SEPRONA ten a misión de evitar agresións ó medio ambiente, e a de protexer os bens mobles e inmobles catalogados como Bens do Patrimonio Histórico en todo o territorio español e no seu mar territorial, incluída a preservación de especies protexidas e ameazadas. A súa base de traballo é moi extensa, debendo os seus compoñentes traballar con máis de 2000 leis e decretos, sendo a especialidade da Garda Civil que maior lexislación manexa.\nSprint foi un semanario deportivo editado en Vigo entre 1927 e 1936.


Cemiterio de almas e esqueletos quebrados de pensamentos e illas murchas / Un vello amigo - VII Certame de Relato Curto - Diario de Pontevedra, Noticias de Pontevedra\n20 agosto 2019 13:45 h.\n▶ Diario de Pontevedra, en colaboración coa Fanpa e o Concello de Pontevedra, publica cada día dous dos relatos ﬁ nalistas da VII edición do concurso literario\nCemiterio de almas e esqueletos quebrados de pensamentos e illas murchas\nO bater das solas das súas zapatillas compoñía ritmos gravados a compás no pavimento. Fusionar emocións na cinética, deformar os barrotes da mente. Non opoñer resistencia ante a cascada das pálpebras e correr aletargando a negrura adrenalínica.\nAta que chega á recta. Os focos dun automóbil rachan cun lóstrego afiado o veo dos seus ollos, e sente que lle desgarran a cómoda capa de utopía e a enfundan nunha áspera e xeada volta á realidade. Ao ﬁnal do paseo, o contraste das luces do vehículo esborranchan unha erguida silueta masculina. Aumenta a velocidade do trote mentres se forma nos seus miolos, antes liberados, un medo nacente. Látelle intermitente no peito, coñecido, adestrado, indisuadible.\nAlbisca a súa mirada intimidatoria na penumbra do paseo e un murmurio non solicitado, que se destorce no motor dun camión. Traga un chío de rabia entre os beizos apertados mentres o temor sobe e se asenta en molestas palpitacións da caluga. De súpeto, o sendeiro estréitase, mareante, e unha forza retena do brazo. Intentos vans de forcexo, entorpecidos polo pánico, culminan nunha lingua húmida e repulsiva recolléndolle a clavícula.\nVulnerable, débil, desprotexida, aldraxada. Así é como pretenden que se sinta. Deitada brutalmente detrás da matogueira, anegada por un pavor que a desborda por dentro. Mans, miles de mans, un coche que pasa, a pel estragada, un olor a terra mollada na face, e vómito na herba. Un veleno pasa a formar parte dela, gangrena cada vea, contamínaa, imprégnaa, vólvese seu. Podrecerse no interior, corroerse e esmiuzarse nun ritmo agora forzado e alleo. A súa face desﬁ gurada na herba esmagada tentou articular a primeira palabra tras o prefacio.\nIES Valle Inclán [Pontevedra]\nUn vello amigo\nAlí estaba el. Un vello de oitenta e dous anos tranquilamente sentado nun banco. Escoitaba os paxaros piar mentres vía os seus netos xogar naqueles tobogáns e randeeiras tan novos e amigables. Facía un día solleiro cunhas solitarias nubes vagando polo fermoso ceo azul.\nA súa neta pequena xogaba cun neno da súa escola, tirando dun lado para outro os seus xoguetes, baixo a desaprobación do avó. O maior xogaba ao fútbol contra a parede, acompañado do seu irmán. Ese ambiente invitábao a durmir e a hora da sesta xa pasara hai rato.\nPechou os ollos lentamente. O último que viu antes de botar unha soneca foi alguén que xa coñecía, pero que o cansazo non lle permitía recoñecer. Xa o vira cos seus pais e tamén cos seus avós. Pero o sono interrompeu todo pensamento para centrarse en descansar.\n–Avó..., avó... –escoitou ao lonxe, case sen forza.\n–Avó! –espertou. Súa neta quería volver coa súa nai. O seu amigo xa volvera á casa.\nRegresaron a paso lento, e a súa ﬁ lla recibiuno cunha aperta con moito cariño, coma as que sempre lle daba de nena. Despediuse dos nenos, os cales lle deron unha aperta en grupo, facendo aparecer un sorriso na súa faciana engurrada.\nDespois doutra longa andaina, chegou á súa casa. Lembraba cando a súa muller lle daba a benvida cun amoroso bico. Agora o fogar era solitario.\nSentouse no sofá sen ganas de acender esa complicada caixa eléctrica. Estaba canso, moi canso. Comezou a pechar os ollos de novo. Pero volveu abrilos por mor dunha presenza que percibía. Alí estaba. Xa sabía quen era. E entendeuno todo. Xa era a hora. Recibiu a ﬁ gura negra como un vello amigo e seguiu a capa negra a todas as partes, e a ningures.\nCemiterio de almas e esqueletos quebrados de pensamentos e illas...


Ateneo Ferrolán: A quen molesta o Ateneo Ferrolán?\nLuns 24 marzo 2014\nA quén molesta o Ateneo Ferrolán?\nEn tempos de inauguración de grandes contedores culturais non é inoportuno lembrar que a cultura é un fenómeno complexo que non pode reducirse a periódicos rituais nos que as persoas ficamos reducidas a meros espectadores. Dende o Ateneo Ferrolán pensamos que todas e todos somos cultura. E reivindicamos á xente de Ferrol e bisbarra como un pobo que é principalmente creador de cultura, e só como un efecto colateral resulta ser tamén consumidor de cultura.\nA complicidade e o apoio, tanto do tecido asociativo como das creadoras e creadores, está sendo fundamental nestes primeiros tempos. E seríamos moi desagradecidos se non fixéramos público o noso profundo agradecemento a todas as persoas e colectivos que están colaborando connosco nesta modesta obra de cultura. Xente de toda a bisbarra e tamén doutros lugares que desinteresadamente vén expoñendo as súas obras, compartindo os seus coñecementos e comunicando as súas actividades nos locais do Ateneo.\nGrazas a todas e todos eles, nos vindeiros meses tentaremos continuar con novos proxectos de actividades culturais, promovidos pola nosa entidade en solitario ou en colaboración con outras asociacións do tecido cultural. Nun proceso de longo percorrido, aspiramos a facer un Ateneo máis participativo, no que as socias e socios teñan maior protagonismo e no que aumente a colaboración coas persoas e asociacións da bisbarra que manifesten calquera tipo de inquedanza cultural. Xunto a actividades consolidadas como o clube de lectura, os “martes de cine”, as charlas e as presentacións de libros, estamos tentando recuperar o cine infantil dos sábados e agardamos facer presente a memoria de persoaxes anónimas e de colectivos esquecidos. Como grande proxecto da entidade neste ano 2014 queremos lembrar a figura de Hildegart Rodríguez Carballeira no centenario do seu nacemento, cunhas xornadas que se celebrarían no vindeiro mes de decembro.\nAo tempo, vimos de extender as cuotas reducidas ás persoas desempregadas, menores de 26 anos ou maiores de 65, ás familias nas que hai varios socios, ou a persoas que viven fóra da bisbarra. Deste xeito tentamos ampliar o número de socios e, sobre todo, implicar a máis xente ao traballo cultural nos locais do Ateneo.\nMais non todo vai como quixéramos. É ben coñecido que o Ateneo mantén unhas reivindicacións, que estimamos lexítimas, en canto ao edificio que vimos enchendo de actividade dende hai case trinta anos. O Ateneo non se considera superior a ningunha outra asociación cultural da cidade; mais tampouco nos consideramos inferiores, e mesmo reivindicamos con todo orgullo a tarefa que o Ateneo e as anteriores directivas fixeron en proveito da nosa cultura e da nosa cidade. Por iso asistimos con certa incredulidade ás dificultades cada vez maiores que temos para desenvolver a nosa actividade cultural.\nNeste sentido, non podemos máis que manifestar a nosa indignación diante da desaparición da placa do Ateneo Ferrolán do exterior do edificio, o pasado mércores día 5 de marzo. O feito de retirar o noso nome da fachada principal (onde figuraba dende hai case trinta anos) é un paso máis nun proceso que leva á nosa entidade ao confinamento nas plantas terceira e baixocuberta do edificio, á ocultación da existencia do Ateneo, e á marxinalización das súas actividades. E malia todo, contra vento e marea, os compromisos do Ateneo continúan sendo os de ser un espazo aberto para a cultura, o de levar adiante o noso programa de actividades, e promover a cultura e o debate entre a xente de Ferrol e a súa bisbarra. O alento popular é a nosa mellor axuda nesta complicada travesía.\n*Eliseo Fernández é o actual presidente do Ateneo Ferrolán.


Así funciona o 061 de Galicia | The Muros Times\n← Cruceiros de Muros (V)\nO velorio →\nOperador na Central de Coordinación do 061, Técnico en Transporte Sanitario, Instructor de Soporte Vital Básico por SEMES-AHA\nA Fundación Pública Urxencias Sanitarias de Galicia-061 foi creada o día 4 de decembro do ano 1995 polo Goberno de Galicia, ante a necesidade de desenvolver unha estratexia de resposta ás urxencias sanitarias.\nTen por obxecto a realización de actividades de xestión, coordinación, consultoría, asistencia e transporte de pacientes, docencia e investigación, prioritariamente, en materia de atención extrahospitalaria no caso de emerxencia e urxencia sanitaria; no campo dos coidados críticos e na atención sociosanitaria, promove a eficacia, eficiencia e seguridade do sistema sanitario. Para tal fin, xestiona a Central de Coordinación de Urxencias Sanitarias, regulada pola Orde do 9 de outubro de 1995.\nA CENTRAL DE COORDINACIÓN do 061 (CCUS 061) está ubicada en San Marcos (Santiago de Compostela). No ano 2012 dispón dos seguintes recursos:\nNo ano 2012 atendéu un total de 1.064.153 chamadas (que veñen sendo unha media de 2.915 por día). Básicamente está composta polo seguinte personal:\nMédicos coordinadores: encargados de dar a resposta sanitaria máis axeitada a cada unha das demandas que entran na Central de Coordinación, mediante a súa análise e resolución, optimizando a xestión dos recursos dispoñibles.\nTeleoperadores: reciben a chamada e realizan a clasificación.\nLocutores: mobilizan os recursos que lle indican os médicos e fan o seu seguimento. Así mesmo, fan o seguimento do localizador/GPS.\nNon tódalas chamadas rematan en mobilización de recursos. No 2012 un 39 % non se mobilizóu recurso fronte a un 65 % onde sí se mobiliza recurso.\n¿Qué percorrido fai unha chamada ó 061?\nO servizo 061 ponse en marcha cando un cidadán, en situación de urxencia ou emerxencia sanitaria, algunha testemuña desta urxencia ou un membro dun servizo público ( policía, bombeiros, etc.) marca o teléfono do 0 6 1 para solicitar axuda.\nA chamada entra na Central de Coordinación de Urxencias Sanitarias de Galicia, e é atendida por un teleoperador que lle pregunta ao alertante en primeiro lugar polo motivo da chamada e, posteriormente, polos datos de localización do doente. Unha vez confirmado o motivo e contido da demanda, solicítanselle ao alertante (se procede) os datos de filiación do doente. Simultaneamente, o teleoperador traspasará a chamada ao médico (consultor, MER ou xefe de sala en función da clasificación realizada). Tódo este proceso está protocolizado.\nO médico coordinador identificarase e comezará a interrogar ao alertante en función do motivo da chamada para obter información ao respecto e par a facer a anamnese. En función da valoración realizada polo médico da Central tralo interrrogatorio telefónico, este asigna unha resposta á demanda que pode ser con ou sen mobilización de recursos.\nAo mesmo tempo que se asigna a resposta o médico coordinador informa o doente da forma na que considera se debe resolver a demanda, indicandolle ao alertante as recomendacións que ha de seguir co doente e, no caso de requirirse a intervención dalgún tipo de recurso asistencial, o recurso enviado.\nNos casos nos que a demanda se resolve con mobilización de recurso o médico ordenalle ao locutor a activación do recurso seleccionado.\nGracias a unha potente plataforma informática todo este proceso é simultáneo para tódolos membros da sala polo que a frase «mentres falamos a axuda xa vai de camiño» é realmente certa.\nMemoria anual do 061 ano 2005, Memoria anual do 061 ano 2012, Elaboración propia\nEsta entrada fue publicada en Cousas que interesan, Mediciña y etiquetada Decembro-2013, Francisco Javier Mayo Veloso. Guarda el enlace permanente.


Os colexiados do CPEIG outórganlle a TEIMAS o Premio Iniciativa Emprendedora | colexio profesional de enxeñaría en informática de galicia\nOs colexiados do CPEIG outórganlle a TEIMAS o Premio Iniciativa Emprendedora\nXov, 14/05/2015 - 12:25 — admin\nA empresa gañadora é pioneira no desenvolvemento software no sector ambiental\nSantiago de Compostela, 14 de maio de 2015.- A empresa Teimas Desenvolvemento vén de ser elixida gañadora do premio Iniciativa Emprendedora, concedido polo Colexio Profesional de Enxeñaría en Informática de Galicia (CPEIG). Así o decidiron as persoas colexiadas que participaron no proceso de votación, no que se presentaron oito candidaturas. O galardón entregarase no decurso da Sétima Noite da Enxeñaría en Informática de Galicia, prevista para o 26 de xuño en Santiago de Compostela.\nTeimas Desenvolvemento, con sede en Compostela, é unha empresa de desenvolvemento software orientada a produto, que desenvolve a súa actividade no sector ambiental. Os seus cinco socios son enxeñeiros en Informática: Miguel Varela, Vicente Quintáns, Iago Elizechea, Cristina Vázquez e Ricardo Vila. Fundada en 2008, a pedra angular da súa actividade é o desenvolvemento de produtos ofrecidos como servizo.\nNesta liña, cómpre salientar como proxecto estrela o software para xestión de residuos Teixo, a primeira plataforma dispoñible na Internet que cobre todas as necesidades de xestión interna ambiental e empresarial para entidades do ciclo de xestión de residuos.\nTrátase dun sistema dirixido a empresas produtoras, xestoras e transportistas de residuos, que facilita o control da xestión de residuos perigosos e non perigosos. Permite rexistrar os seus datos, confeccionar a súa carteira de procesos e residuos e xerar as notificacións de traslado e documentos de control e seguimento de residuos perigosos.\nTras a consolidación de Teixo, Teimas enfróntase na actualidade ao reto que supón crear a Plataforma Galega de Información Ambiental GAIA, despois de resultar adxudicataria do contrato por parte da Amtega, nunha acción enmarcada no Programa Operativo FEDER Galicia 2007-2013. GAIA será o único punto de acceso para as empresas do sector dos residuos: xestores, produtores e transportistas de refugallos, consultoras ambientais e organismos de control, entre outros.